Kannada-LLM-Labs/Wikipedia-Kn huggingface dataset:
ಶಿವಮೊಗ್ಗ ಸುಬ್ಬಣ್ಣ

ಶಿವಮೊಗ್ಗ ಸುಬ್ಬಣ್ಣ - ಕನ್ನಡದ ಸುಗಮ ಸಂಗೀತ ಕ್ಷೇತ್ರದ ಹಿರಿಯ ಗಾಯಕರಲ್ಲಿ ಒಬ್ಬರಾಗಿದ್ದಾರೆ.ಸುಬ್ಬಣ್ಣ ಅವರ ನಿಜ ನಾಮಧೇಯ "ಜಿ.ಸುಬ್ರಹ್ಮಣ್ಯಂ "..

ಬಾಲ್ಯ
ಶ್ರೀ ಗಣೇಶ್ ರಾವ್ ಹಾಗೂ ರಂಗನಾಯಕಮ್ಮನವರ ಪುತ್ರನಾಗಿ, ಶಿವಮೊಗ್ಗ ಜಿಲ್ಲೆಯ ನಗರ ಗ್ರಾಮದಲ್ಲಿ ೧೯೩೮ರಲ್ಲಿ ಜನಿಸಿದ  ಸುಬ್ಬಣ್ಣ,  ಮನೆಯಲ್ಲಿ ಪ್ರತಿದಿನ ಪೂಜೆ, ಪುರಸ್ಕಾರ, ವೇದ ಮಂತ್ರಗಳ ಝೇಂಕಾರ ಕೇಳಿ ಬೆಳೆದವರು.  ಇವರ ತಾತ ಶಾಮಣ್ಣನವರು ಸಂಗೀತದಲ್ಲಿ ಘನ ವಿದ್ವಾಂಸರು.

ಕುಟುಂಬ
ಪುತ್ರ ಶ್ರೀರಂಗ, ಸೊಸೆ ಅರ್ಚನಾ_ಉಡುಪ

ವೃತ್ತಿ
ತಮ್ಮ ತಾತ ಶಾಮಣ್ಣ ಅವರ ಬಳಿಯಲ್ಲಿಯೇ ತಮ್ಮ ಪ್ರಾಥಮಿಕ ಸಂಗೀತಾಭ್ಯಾಸ ಕಲಿತ ಸುಬ್ಬಣ್ಣ, ಕರ್ನಾಟಕದ ಕೋಗಿಲೆ ಬಿ.ಕೆ. ಸುಮಿತ್ರಾ ಜೊತೆ ಸೇರಿ ಕೆಲವು ವರ್ಷಗಳ ಕಾಲ ಶಾಸ್ತ್ರೀಯ ಸಂಗೀತವನ್ನು ಅಭ್ಯಾಸ ಮಾಡಿದರು. ನಂತರ ತಮ್ಮ ವ್ಯಾಸಂಗದ ಕಡೆ ಗಮನ ಹರಿಸಿದ ಸುಬ್ಬಣ್ಣ ಬಿ.ಎ.,ಬಿ.ಕಾಂ.,ಎಲ್.ಎಲ್.ಬಿ.,ಪದವೀದರರು.ವಕೀಲರಾಗಿ ವೃತ್ತಿ ಬದುಕು ಆರಂಭಿಸಿದರು.
ಇವರು ಬಳಿಕ ನೋಟರಿಯಾಗಿ ನೇಮಕಗೊಂಡರು. ಸಮಯ ದೊರೆತಾಗ, ಸಾಂಸ್ಕೃತಿಕ ವೇದಿಕೆಗಳಲ್ಲಿ ಹಾಡುವುದನ್ನೂ ಮುಂದುವರೆಸಿದರು.
ಸುಬ್ಬಣ್ಣ ೧೯೬೩ರಲ್ಲಿ  ಆಕಾಶವಾಣಿಯ ಗಾಯಕರಾಗಿ ಆಯ್ಕೆಯಾದರು. ಚಂದ್ರಶೇಖರ ಕಂಬಾರರ ‘ಕರಿಮಾಯಿ’ ಮೂಲಕ.
೧೯೭೮ರಲ್ಲಿ ಕಾಡು_ಕುದುರೆ ಚಿತ್ರದ 'ಕಾಡುಕುದುರೆ ಓಡಿ ಬಂದಿತ್ತಾ' ಹಾಡಿಗಾಗಿ ಅತ್ಯುತ್ತಮ ಹಿನ್ನೆಲೆ ಗಾಯಕ- ರಜತ ಕಮಲ ರಾಷ್ಟ್ರಪ್ರಶಸ್ತಿ ಪಡೆದರು.
ಆಕಾಶವಾಣಿ ಎಂ.ಎಸ್.ಐ.ಎಲ್. ಪ್ರಾಯೋಜಕತ್ವದಲ್ಲಿ  ಪ್ರಸಾರ ಮಾಡಿದ ಜನಪ್ರಿಯ ಕಾರ‍್ಯಕ್ರಮದಲ್ಲಿ  ‘ಕೋಡಗನ ಕೋಳಿ ನುಂಗಿತ್ತಾ..’, ‘ಅಳಬೇಡಾ ತಂಗಿ ಅಳಬೇಡ...’ ‘ಬಿದ್ದೀಯಬ್ಬೇ ಮುದುಕಿ..’ ಮೊದಲಾದ ಶಿಶುನಾಳ ಷರೀಫರ ಗೀತೆಗಳನ್ನು ಹಾಡಿದ ಸುಬ್ಬಣ್ಣ ಮನೆ ಮಾತಾದರು.

ಸಮ್ಮಾನ
 ರಜತ ಕಮಲ, ಅತ್ಯುತ್ತಮ ಹಿನ್ನೆಲೆ ಗಾಯಕ,  ೧೯೭೮ 
 ಸಂತ ಶಿಶುನಾಳ ಶರೀಫ್ ಪ್ರಶಸ್ತಿ
 ರಾಜ್ಯೋತ್ಸವ ಪ್ರಶಸ್ತಿ
 ನಾಡೋಜ, ಹಂಪಿ ಕನ್ನಡ ವಿಶ್ವವಿದ್ಯಾಲಯ  
 ಕರ್ನಾಟಕ ಸಂಗೀತ ಅಕಾಡಮಿಯ ಕರ್ನಾಟಕ ಕಲಾ ತಿಲಕ ಪ್ರಶಸ್ತಿ

ನಿಧನ
ಸುಬ್ಬಣ್ಣ  ಬೆಂಗಳೂರಿನ ಜಯದೇವ ಹೃದ್ರೋಗ ವಿಜ್ಞಾನ ಮತ್ತು ಸಂಶೋಧನಾ ಸಂಸ್ಥೆಯಲ್ಲಿ ೨೦೨೨ರ ಆಗಸ್ಟ್ ೧೧ರಂದು ಕೊನೆಯುಸಿರೆಳೆದರು.  

 ಹಿನ್ನೆಲೆ ಗಾಯಕರು
 ೨೦೨೨ ನಿಧನ
ಸಂಗೀತಗಾರರು
ಕನ್ನಡ_ಸಿನೆಮಾ
ಕನ್ನಡ_ಚಿತ್ರ_ಸಂಗೀತ
ರಾಷ್ತ್ರ ಪ್ರಶಸ್ತಿ ವಿಜೇತರು
ಬಿ.ಜಯಮ್ಮ

ಬಿ. ಜಯಮ್ಮ (ನವೆಂಬರ್ ೨೬, ೧೯೧೫ - ಡಿಸೆಂಬರ್ ೨೦, ೧೯೮೮) ಕನ್ನಡ ರಂಗಭೂಮಿ ಮತ್ತು ದಕ್ಷಿಣ ಭಾರತೀಯ ಚಿತ್ರರಂಗದ ಪ್ರಾರಂಭಿಕ ದಶಕಗಳ  ಬಹುದೊಡ್ಡ ಹೆಸರು.

ಜೀವನ
ಬಹುಮುಖ ಪ್ರತಿಭೆಯ ವೃತ್ತಿ ರಂಗಭೂಮಿ ಕಲಾವಿದರಾದ ಬಿ. ಜಯಮ್ಮನವರು ನವೆಂಬರ್ 26, 1915ರ ವರ್ಷದಲ್ಲಿ ಚಿಕ್ಕಮಗಳೂರು ಜಿಲ್ಲೆಯಲ್ಲಿ  ಜನಿಸಿದರು.  ತಂದೆ ಟಿ.ಎನ್. ಮಲ್ಲಪ್ಪನವರು. ತಾಯಿ ರಂಗ ಕಲಾವಿದೆ ಬಿ. ಕಮಲಮ್ಮನವರು. ತಂದೆ ಮಲ್ಲಪ್ಪನವರಿಗೆ ಮಗಳು ಎಂ.ಬಿ.ಬಿ.ಎಸ್ ಓದಿ ವೈದ್ಯಳಾಗಬೇಕೆಂಬ ಕನಸಿತ್ತು. ಆದರೆ ಬಾಲಕಿ ಜಯಮ್ಮನಿಗದರೋ ಸಂಗೀತ, ನೃತ್ಯ, ನಾಟಕಗಳಲ್ಲಿ ಅಭಿರುಚಿ.

ರಂಗಭೂಮಿಯಲ್ಲಿ
ರಸಿಕ ಜನಾನಂದ ನಾಟಕ ಸಭಾ ಕಂಪನಿಯ ನಾಟಕಗಳಲ್ಲಿ ಬಾಲ ಪಾತ್ರಗಳಲ್ಲಿ ನಟಿಸಿದ ಜಯಮ್ಮನವರು  ಸೀತಾಕಲ್ಯಾಣ ನಾಟಕದ ಸೀತಾ ಪಾತ್ರದಿಂದ ಅಪಾರ ಕೀರ್ತಿಗಳಿಸಿದರು. ಮುಂದೆ ಅವರು ದಸ್ತಗೀರ್ ಸಾಹೇಬರ ನಾಟಕ ಸಂಸ್ಥೆ, ಅಗಳಿ ತಿಮ್ಮಪ್ಪಯ್ಯನವರ ನಾಟಕಸಂಸ್ಥೆ, ಬಾಳಬಸವೇಗೌಡರ ನಾಟಕ ಸಂಸ್ಥೆಗಳಲ್ಲಿ ಅನೇಕ ಪ್ರಮುಖಪಾತ್ರಗಳಲ್ಲಿ ನಟಿಸಿದರು.  ಗುಲೇಬಕಾವಲಿ ಚಿತ್ರತಾರೆ, ಸದಾರಮೆಯ ಚಂಚುಕುಮಾರಿ ಪಾತ್ರಗಳಲ್ಲಿ ಅವರು ಜನಪ್ರಿಯರಾದರು.

ಮುಂದೆ ಅವರು ಗುಬ್ಬಿವೀರಣ್ಣನವರ ನಾಟಕ ಸಂಸ್ಥೆಗೆ ಪ್ರವೇಶ ಪಡೆದರು. ವೀರಸಿಂಹ ಚರಿತ್ರೆಯಲ್ಲಿ ಅವರದ್ದು  ಪ್ರಮುಖ  ಪಾತ್ರ. ರಾಜಭಕ್ತಿಯ ಮೃಣಾಲಿನ ಪಾತ್ರದಿಂದ ರಂಗಭೂಮಿಯಲ್ಲಿ ಅವರಿಗೆ  ಸುಭದ್ರಸ್ಥಾನ ಪ್ರಾಪ್ತವಾಯಿತು. ಶ್ರೀಕೃಷ್ಣ ಪಾರಿಜಾತ, ರುಕ್ಮಿಣಿ ಕಲ್ಯಾಣ, ಶಿವಜಲಂಧರ, ಸತಿ ಸಾವಿತ್ರಿ, ರಾಮಾಯಣ, ಕುರುಕ್ಷೇತ್ರ  ಮುಂತಾದ ಪ್ರಸಿದ್ಧ ನಾಟಕಗಳಲ್ಲಿ ಸತ್ಯಭಾಮೆ, ರುಕ್ಮಿಣಿ, ಬೃಂದಾದೇವಿ, ಸಾವಿತ್ರಿ, ಸೀತಾದೇವಿ ದ್ರೌಪದಿ ಹೀಗೆ ವಿವಿಧ ಪಾತ್ರಧಾರಿಯಾಗಿ ಎಲ್ಲೆಡೆ ಪ್ರಖ್ಯಾತಿ ಪಡೆದರು.   ಕೆ. ಹಿರಣ್ಯಯ್ಯನವರ ದೇವದಾಸಿಯ ಮಣಿಮಂಜರಿ ಪಾತ್ರದಿಂದಲೂ ಅವರಿಗೆ ಅಪಾರ  ಜನ ಮನ್ನಣೆ ಸಂದಿತು.

ಚಲನಚಿತ್ರರಂಗದಲ್ಲಿ ತ್ರಿಭಾಷಾ ತಾರೆಯಾಗಿ
ಮುಂದೆ ಚಲನಚಿತ್ರಲೋಕದಲ್ಲಿ ತ್ರಿಭಾಷಾ ತಾರೆಯಾಗಿ ಮಿಂಚಿದ ಬಿ. ಜಯಮ್ಮನವರು  ನಟಿಸಿದ ಕೆಲವೊಂದು ಪ್ರಧಾನ ಚಿತ್ರಗಳು ಇಂತಿವೆ:

೧೯೩೧: ಹಿಸ್ ಲವ್ ಅಫೇರ್ (ಮೂಕಿಚಿತ್ರ), ೧೯೩೨: ಹರಿಮಾಯ, ೧೯೩೫: ಸದಾರಮೆ, ೧೯೩೮: ಗುಲೆಬಕಾವಲಿ, ೧೯೪೧: ಸುಭದ್ರ, ೧೯೪೨: ಜೀವನ ನಾಟಕ,  ೧೯೪೪: ಭರ್ತ್ಯಹರಿ (ತಮಿಳು), ೧೯೪೫: ಹೇಮರೆಡ್ಡಿ ಮಲ್ಲಮ್ಮ, ಸ್ವರ್ಗ ಸೀಮ (ತೆಲುಗು);  ೧೯೪೬: ಲವಂಗಿ, ತ್ಯಾಗಯ್ಯ (ತೆಲುಗು),  ೧೯೪೭: ಬ್ರಹ್ಮರಥಂ (ತೆಲುಗು), ೧೯೪೯: ನಾಟ್ಯರಾಣಿ, ಮಂಗಯಾರ್ ಕರಸಿ (ತಮಿಳು), ೧೯೫೦: ರಾಜಾವಿಕ್ರಮ,  ೧೯೫೧: ಮಂತ್ರದಂಡಂ (ತಮಿಳು), ಗುಣಸಾಗರಿ, ಸತ್ಯಶೋಧನೈ (ತಮಿಳು), ೧೯೫೩: ಗುಮಾಸ್ತ;     ೧೯೫೮: ಅಣ್ಣ-ತಂಗಿ, ೧೯೬೫: ಮಾವನ ಮಗಳು, ೧೯೬೬: ಪ್ರೇಮಮಯಿ, ೧೯೬೭: ಇಮ್ಮಡಿ ಪುಲಿಕೇಶಿ, ೧೯೬೮: ಅಣ್ಣ ತಮ್ಮ, ಬೇಡಿ ಬಂದವಳು, ೧೯೭೦: ಮುಕ್ತಿ, ೧೯೭೧: ಸಾಕ್ಷಾತ್ಕಾರ   ಮುಂತಾದವು 

ಹೀಗೆ ಜಯಮ್ಮನವರು  ಅನೇಕ ಚಲನಚಿತ್ರಗಳಲ್ಲಿ ವಿಜ್ರಂಭಿಸಿದರು.

ನಾಯಕಿ ಮತ್ತು ಗಾಯಕಿ
ಬಿ. ಜಯಮ್ಮನವರು ಮಹಾನ್ ನಟಿಯಷ್ಟೇ ಅಲ್ಲದೆ ಗಾಯಕಿಯೂ ಆಗಿದ್ದರು. ತಮ್ಮ ಬಹುತೇಕ ನಾಟಕ ಮತ್ತು ಚಲನಚಿತ್ರ ಪಾತ್ರಗಳಿಗೆ ಸ್ವತಃ ಅವರೇ ಗಾಯನವನ್ನೂ ನೀಡಿದ್ದರು.

ಕುಟುಂಬ
ಗುಬ್ಬಿ ವೀರಣ್ಣನವರ ಮೂರನೆಯ ಪತ್ನಿಯಾಗಿದ್ದ  ಬಿ. ಜಯಮ್ಮನವರು ತಮ್ಮ ಪತಿಯವರೊಂದಿಗೇ ಹಲವಾರು ಚಲನಚಿತ್ರಗಳಲ್ಲಿ ಪಾತ್ರನಿರ್ವಹಿಸಿದ್ದರು. ಜಯಮ್ಮನವರು ಹಿರಿಯ ವಯಸ್ಸಿನಲ್ಲಿಯೂ ಕೆಲವೊಂದು ಪೋಷಕ ಪಾತ್ರಗಳಲ್ಲಿ ಅಭಿನಯಿಸಿದ್ದುಂಟು.   ಬಿ. ಜಯಮ್ಮನವರ ಪುತ್ರರಾದ ಜಿ. ವಿ. ಗುರುಪ್ರಸಾದ್ ಹಾಗೂ ಪುತ್ರಿಯರಾದ  ಜಿ. ವಿ. ಹೇಮಲತಾ ಮತ್ತು  ಜಿ. ವಿ. ಲಕ್ಷ್ಮೀಪ್ರಭಾ ಅವರುಗಳೂ ಅನೇಕ ಚಲನಚಿತ್ರ ಮತ್ತು ನಾಟಕಗಳ ಕಲಾವಿದರಾಗಿದ್ದಾರೆ.

ಸ್ಥಾನಮಾನ, ಗೌರವಗಳು
೧೯೮೧ರ ವರ್ಷದಲ್ಲಿ ಬಿ. ಜಯಮ್ಮನವರು ವಿಧಾನಸಭೆಗೆ ನಾಮಾಂಕಿತರಾಗಿ  ಸೇವೆ ಸಲ್ಲಿಸಿದರು. ಅವರಿಗೆ  ಕರ್ನಾಟಕ ನಾಟಕ ಅಕಾಡೆಮಿ ಗೌರವ, ರಾಜ್ಯೋತ್ಸವ ಪ್ರಶಸ್ತಿ ಮುಂತಾದ ಅನೇಕ ಪ್ರಶಸ್ತಿ ಗೌರವಗಳು ಸಂದಿದ್ದವು.

ವಿದಾಯ
ಬಿ. ಜಯಮ್ಮನವರು ಡಿಸೆಂಬರ್ ೨೦, ೧೯೮೮ರ ವರ್ಷದಲ್ಲಿ ಈ ಲೋಕವನ್ನಗಲಿದರು.

ಆಕರಗಳು
 ಕಣಜ 
 ನಮ್ಮ ಕರ್ನಾಟಕ.ಕಾಂ
 ವಿಕಿ ಇಂಡಿಯಾ ಸಿನೆ
 ಭರ್ತೃಹರಿ ೧೯೪೪ - ದಿ ಹಿಂದೂ ಪತ್ರಿಕೆ

 ರಂಗಭೂಮಿ ಕಲಾವಿದರು
 ಚಲನಚಿತ್ರ ನಟಿಯರು
 ರಂಗಭೂಮಿ
 ವೃತ್ತಿ ರಂಗಭೂಮಿ ಕಲಾವಿದೆ
 ಕನ್ನಡ ಚಲನಚಿತ್ರ ನಟಿಯರು
ದಿನೇಶ್

ದಿನೇಶ್ - ಕನ್ನಡದ ಪ್ರಮುಖ ಚಿತ್ರನಟರಲ್ಲೊಬ್ಬರು. ಕನ್ನಡ ಚಿತ್ರರಂಗವನ್ನು ಖಳ ನಾಯಕರಾಗಿ ಪ್ರವೇಶಿಸಿದರು. ನಂತರ ಹಾಸ್ಯ ನಟರಾಗಿ, ಪೋಷಕ ನಟರಾಗಿ ಪಾತ್ರ ವಹಿಸಿದ್ದಾರೆ. ಭೂತಯ್ಯನ ಮಗ ಅಯ್ಯು ಚಿತ್ರ ಇವರ ಜನಪ್ರಿಯ ಚಿತ್ರಗಳಲ್ಲಿ ಒಂದಾಗಿದೆ.
ಜನವರಿ-January 25th ಕನ್ನಡದ ಪ್ರಖ್ಯಾತ ಹಾಸ್ಯ ನಟ ಶ್ರೀ ದಿನೇಶ್ ಅವರ ಜನ್ಮಜಯಂತಿ...
೨೫-೧-೧೯೩೯
೨೬-೪-೧೯೯೦
ರಂಗಭೂಮಿಯ ಪ್ರಖ್ಯಾತ ನಟ, ಚಲನಚಿತ್ರದ ಖಳನಾಯಕ ದಿನೇಶ್ ರವರು ಹುಟ್ಟಿದ್ದು ಬೆಂಗಳೂರು. ವಿದ್ಯಾಭ್ಯಾಸ ಬೆಂಗಳೂರು. ಶಾಲಾ ನಾಟಕಗಳಲ್ಲಿ ಅಭಿನಯಿಸಿ ಪಡೆದ ಅನುಭವ, ಕೆಲಕಾಲ ಹೈಸ್ಕೂಲು ಉಪಾಧ್ಯಾಯ ವೃತ್ತಿ. ೧೯೫೨ರಲ್ಲಿ ಜ್ಞಾನ ಜ್ಯೋತಿ ಕಲಾಮಂದಿರ, ಫ್ರೆಂಡ್ಸ್ ಯೂನಿಯನ್ ಮೊದಲಾದ ಹವ್ಯಾಸಿ ನಾಟಕ ರಂಗಗಳಲ್ಲಿ ಪಡೆದ ಪಾತ್ರ. ವೃತ್ತಿ ರಂಗಭೂಮಿಯ ಕಡೆಗೆ ವಾಲಿದ ಮನಸ್ಸಿನಿಂದ ೧೯೫೬ರಲ್ಲಿ ‘ಶ್ರೀ ಗುಬ್ಬಿ ಚನ್ನಬಸವೇಶ್ವರ ನಾಟ್ಯ ಸಂಘ’ದ ಪ್ರವೇಶ. ಬಹುಬೇಗ ಬಂದ ಪ್ರಸಿದ್ಧಿ. ಸದಾರಮೆ, ಸಾಹುಕಾರ, ಅಣ್ಣ-ತಮ್ಮ, ಕುರುಕ್ಷೇತ್ರ ಮೊದಲಾದ ನಾಟಕಗಳಲ್ಲಿ ದೊರೆತ ವೈವಿಧ್ಯಮಯ ಪಾತ್ರ. ಗುಬ್ಬಿ ವೀರಣ್ಣ ಮತ್ತು ಜಯಮ್ಮ ನವರಿಂದ ದೊರೆತ ಪ್ರೀತಿ.
ಮೈಸೂರಿನ ಲಕ್ಷ್ಮೀನರಸಿಂಹಸ್ವಾಮಿ ಥಿಯೇಟರ್ಸ್‌ನಲ್ಲೂ ಮಾಸ್ಟರ್ ಹಿರಣ್ಣಯ್ಯನವರೊಂದಿಗೆ ಅನೇಕ ಸಾಮಾಜಿಕ ನಾಟಕಗಳಲ್ಲಿ ವಹಿಸಿದ ಮುಖ್ಯ ಪಾತ್ರ. ಹೆಣ್ ಹರಾಜ್, ಲಂಚಾವತಾರ, ಮಕ್‌ಮಲ್ ಟೋಪಿ, ದೇವದಾಸಿ ಇವುಗಳು ಹೆಸರು ತಂದುಕೊಟ್ಟ ನಾಟಕಗಳು.
ಉಮಾಮಹೇಶ್ವರ ನಾಟ್ಯ ಸಂಘದಲ್ಲಿ ಕೆಲಕಾಲ ಹೊನ್ನಪ್ಪ ಭಾಗವತರೊಂದಿಗೆ ‘ರಾಮಾಯಣ, ಬಸವೇಶ್ವರ, ಬ್ರೋಕರ್ ಭೀಷ್ಮಾಚಾರಿ ಮೊದಲಾದ ನಾಟಕಗಳಲ್ಲಿ ಪ್ರಮುಖ ಪಾತ್ರ. ಬಳ್ಳಾರಿ ಲಲಿತಕಲಾ ಸಂಘದ ನಾಟಕ ಕಂಪನಿಯಲ್ಲಿ ‘ಮದುವೆ ಮಾರ್ಕೆಟ್’, ‘ಟಿಪ್ಪುಸುಲ್ತಾನ್’, ಎಚ್ಚಮನಾಯಕ ಮುಂತಾದ ನಾಟಕಗಳ ಪಾತ್ರಕ್ಕೆ ದೊರೆತ ಮೆಚ್ಚುಗೆ.
೧೯೬೪ರಲ್ಲಿ ನಾಂದಿ ಚಿತ್ರದಲ್ಲಿ ಉಪಾಧ್ಯಾಯನ ಪಾತ್ರದ ಮೂಲಕ ಚಿತ್ರರಂಗ ಪ್ರವೇಶ. ಸಿ.ಐ.ಡಿ. ರಾಜಣ್ಣ ಚಿತ್ರದಲ್ಲಿ ಖಳನಾಯಕನಾಗಿ ಕಾಣಿಸಿಕೊಂಡರು. ಹಿಂದಿ, ತಮಿಳು, ತೆಲುಗು ಸೇರಿದಂತೆ ಹಲವಾರು ಭಾಷೆಗಳ ಚಲನಚಿತ್ರಗಳಲ್ಲೂ ಅಭಿನಯ. ಚಿತ್ರರಂಗದ ಒತ್ತಡಕ್ಕೆ ಸೇರಿ ಹೋದ ನಂತರ ನಾಟಕಗಳಲ್ಲಿ ಅಭಿನಯಿಸಿದ್ದು ಕಡಿಮೆ. ಆದರೂ ಖಳನಾಯಕನ ಪಾತ್ರಕ್ಕೆ ಪ್ರತಿಷ್ಠೆ ತಂದು ಕೊಟ್ಟ ಮಹಾನ್ ನಟ.
ವಿಮಲ ಕಲಾ ಸಂಘ, ದಿನೇಶ್ ಮಿತ್ರಮಂಡಲಿ ಎಂಬ ನಾಟಕ ಸಂಘಗಳನ್ನು ಕಟ್ಟಿ ರಾಜ್ಯಾದ್ಯಂತ ಸಂಚಾರ. ಲಕ್ಷಾಧೀಶ್ವರ ಹಾಸ್ಯಮಯ ನಾಟಕದಿಂದ ರಾಜ್ಯಾದ್ಯಾಂತ ಜಪ್ರಿಯರಾದರು.

ದಿನೇಶ್ ಅಭಿನಯದ ಕೆಲವು ಚಿತ್ರಗಳು
 ಭಲೇ ಹುಚ್ಚ
 ಭಲೇ ಜೋಡಿ
 ಬೆಳ್ಳಿನಾಗ
 ಭೂತಯ್ಯನ ಮಗ ಅಯ್ಯು
 ಹೃದಯಗೀತೆ

ಸಿನಿಮಾ ತಾರೆಗಳು
ಕನ್ನಡ ಚಿತ್ರರಂಗದ ನಟರು
ಮಲೇಬೆನ್ನೂರು

ಮಲೇಬೆನ್ನೂರು- ದಾವಣಗೆರೆ ಜಿಲ್ಲೆ ಹರಿಹರ ತಾಲೂಕಿನ ಒಂದು ಮುಖ್ಯ ಊರು. ಇದು ಒಂದು ಹೋಬಳಿಯಾಗಿದ್ದು ಹರಿಹರ ತಾಲೂಕಿನ ಪ್ರಮುಖ ಊರಾಗಿದೆ.

ಭೂಗೋಳ
ಹರಿಹರದಿಂದ ಶಿವಮೊಗ್ಗ ಹೋಗುವ ರಸ್ತೆಯಲ್ಲಿ ಇರುವ ಈ ಸ್ಥಳವು ಹರಿಹರದಿಂದ ೧೭ ಕಿಲೋಮೀಟರ್ ದೂರದಲ್ಲಿದೆ. ಇದು ಶಿವಮೊಗ್ಗ ಮತ್ತು ದಾವಣಗೆರೆ ಜಿಲ್ಲೆ ಸೀಮಾರೇಖೆ ಹತ್ತಿರವಿದ್ದು, ಮಲೆನಾಡಿಗೆ ಬೆನ್ನು ಮಾಡಿರುವುದರಿಂದ ಮಲೇಬೆನ್ನೂರು ಎಂಬ ಹೆಸರು ಬಂದಿದೆ.

ಪ್ರಾದೇಶಿಕ

ಮಲೇಬೆನ್ನೂರು ಪ್ರಾಂತ್ಯವು ಭದ್ರಾ ಎಡ ನಾಲಾ ನೀರಾವರಿ ಯೋಜನೆಯಿಂದ ಲಾಭ ಪಡೆದಿದೆ. ಈ ನೀರಾವರಿ ಯೋಜನೆಯಿಂದಾಗಿ ಇಲ್ಲಿ ಜನರ ಮುಖ್ಯ ಕಸುಬು ವ್ಯವಸಾಯವಾಗಿದೆ. ಇಲ್ಲಿ ಭತ್ತ ಹಾಗೂ ಕಬ್ಬನ್ನು ಬೆಳೆಯಲಾಗುತ್ತದೆ. ಇಲ್ಲಿ ಸುಮಾರು ೨೦ ಅಕ್ಕಿ ಗಿರಣಿಗಳಿದ್ದು, ಇಲ್ಲಿನ ಅಕ್ಕಿ ಕರ್ನಾಟಕದಾದ್ಯಂತ ರಫ್ತಾಗುತ್ತದೆ ಹಾಗು ಸುತ್ತಲಿನ ಸುಮಾರು ೧೫ ಹಳ್ಳಿಗಳಿಗೆ ಮಲೇಬೆನ್ನೂರು ವಾಣಿಜ್ಯ ಕೇಂದ್ರವಾಗಿದೆ. ೩ ಚಲನಚಿತ್ರ ಮಂದಿರಗಳು, ಸರ್ಕಾರಿ ಆಸ್ಪತ್ರೆ, ಕಾಲೇಜು, ಬ್ಯಾಂಕು, ಇ-ಗ್ರಾಮ ಸೌಲಭ್ಯಗಳಿವೆ. ಇತಿಹಾಸ ಪ್ರಸಿದ್ದ ಕೊಮಾರನಹಳ್ಳಿಯ ರಂಗನಾಥ ಸ್ವಾಮಿಯ ದೇವಸ್ಥಾನವು ಮಲೇಬೆನ್ನೂರಿನಿಂದ ಕೇವಲ ೨ ಕಿಲೋಮೀಟರ್ ದೂರದಲ್ಲಿದೆ. ಅಲ್ಲದೆ, ಹೆಳವನಕಟ್ಟೆ ಗಿರಿಯಮ್ಮ ಮದುವೆ ಆಗಿ ಉಳಿದದ್ದು ಇಲ್ಲೆ. ತರಾಸು ಅವರ ತಾಯಿಯ ತವರು ಮನೆ ಕೂಡ ಇದಾಗಿದ್ದು, ತರಾಸು ಅವರ ಜನ್ಮ ಆಗಿದ್ದೂ ಮಲೇಬೆನ್ನೂರಿನಲ್ಲೆ.

 ದಾವಣಗೆರೆ ಜಿಲ್ಲೆ
 ಕರ್ನಾಟಕದ ಪ್ರಮುಖ ಸ್ಥಳಗಳು
ಅ. ರಾ. ಮಿತ್ರ

ಅ. ರಾ. ಮಿತ್ರ (ಅಕ್ಕಿಹೆಬ್ಬಾಳು ರಾಮಣ್ಣ ಮಿತ್ರ)ರು ೧೯೩೫ ಫೆಬ್ರುವರಿ ೨೫ರಂದು ಜನಿಸಿದರು. ಇವರು ಕನ್ನಡ ಉಪನ್ಯಾಸಕರಾಗಿ ಸೇವೆ ಸಲ್ಲಿಸಿದ್ದಾರೆ.ಅ.ರಾ.ಮಿತ್ರರು ಖಾಸಗಿ ದೂರದರ್ಶನದ ಹಾಸ್ಯಕೂಟಗಳಲ್ಲಿ ಸಹಸಂಚಾಲಕರಾಗಿಯೂ ಕಾರ್ಯ ನಿರ್ವಹಿಸಿದ್ದಾರೆ. ಇವರ ತಂದೆ ರಾಮಣ್ಣ,ತಾಯಿ ಜಯಲಕ್ಷ್ಮಮ್ಮ.

ಕೃತಿಗಳು

ಶಾಸ್ತ್ರ ಸಾಹಿತ್ಯ
 ಛಂದೋಮಿತ್ರ - ಕನ್ನಡ ಸಾಹಿತ್ಯದಲ್ಲಿ ಬಳಕೆಯಾಗಿರುವ ವಿವಿಧ ಛಂದೋಪ್ರಕಾರಗಳ ಲಕ್ಷಣೋದಾಹರಣಸಹಿತ ಪರಿಚಯ ಮಾಡಿಕೊಡುವ ಗ್ರಂಥ.

ಪ್ರಬಂಧ ಸಂಕಲನ
 ಬಾಲ್ಕನಿಯ ಬಂಧುಗಳು
 ಯಾರೊ ಬಂದಿದ್ದರು
 ಸಂಕಲ್ಪಗಳು
 ನಾನೇಕೆ ಕೊರೆಯುತ್ತೇನೆ
 ಆರತಕ್ಷತ means sky

ವ್ಯಕ್ತಿ ಪರಿಚಯ
 ಕೈಲಾಸಂ                        ಬದುಕು ಬರಹ

ವಿಮರ್ಶೆ
 ವಚನಕಾರರು ಮತ್ತು ಶಬ್ದಕಲ್ಪ

ಸಂಪಾದನೆ
 ಲಲಿತ ಪ್ರಬಂಧಗಳು
 ಮಹಾಭಾರತ ಪಾತ್ರ ಸಂಗತಿಗಳು

ಸಂಪಾದನೆ (ಇತರರೊಡನೆ)
 ಅಜಿತ ಪುರಾಣ ಸಂಗ್ರಹ
 ಪಂಪಭಾರತ ಸಂಗ್ರಹ
 ಪುರಂದರ ಸಾಹಿತ್ಯ ದರ್ಶನ

ಅನುವಾದ
 ಚಂದ್ರಗುಪ್ತ ಮೌರ್ಯ
 ಕಾಲಿಗುಲ ಮತ್ತು ತಪ್ಪಿದ ಎಳೆ (ಕಾಮೂನ್ ಕಾಲಿಗುಲ ಮತ್ತು ಕ್ರಾಸ್ ಪರ್ಪಸ್ ನಾಟಕಗಳ ಅನುವಾದ) ಡಿ.ಎ.ಶಂಕರ್ ರೊಡನೆ)
 ಶಿಕ್ಷಣ ಚಿಂತನ
 ಟಾಲ್‍ಸ್ಟಾಯ್ ಬದುಕು-ಬರಹ
 ಮಂತ್ರವಿದ್ಯೆ
 ಜರ್ಮನ್ ಸಂಪ್ರದಾಯ ದರ್ಪಣ

ಪ್ರಶಸ್ತಿಗಳು
ನವರತ್ನರಾಂ ಪ್ರಶಸ್ತಿ
ವರ್ಧಮಾನ ಪ್ರಶಸ್ತಿ
ಕಾವ್ಯಾನಂದ ಪುರಸ್ಕಾರ
ಗೊರೂರು ಸಾಹಿತ್ಯ ಪ್ರಶಸ್ತಿ
ಧರ್ಮಶ್ರೀ ನಗೆರಾಜ ಪ್ರಶಸ್ತಿ
ಸೇಡಿಯಾಪು ಪ್ರಶಸ್ತಿ 
ಅನಕೃ ಪ್ರಶಸ್ತಿ

ಉಲ್ಲೇಖ 

ಅ.ರಾ.ಮಿತ್ರ
ಅ.ರಾ.ಮಿತ್ರ
ಹಾಸ್ಯ ಸಾಹಿತಿಗಳು
೧೯೩೫ ಜನನ
ಸುಭದ್ರಮ್ಮ ಮನ್ಸೂರ್

ಸುಭದ್ರಮ್ಮ ಮನ್ಸೂರ್ ಬಳ್ಳಾರಿಯವರಾಗಿದ್ದು, ತನ್ನ ಎಂಟನೆಯ ವಯಸ್ಸಿನಲ್ಲಿ ರಂಗಭೂಮಿ ಕಲಾವಿದರಾದರು. ಇವರು ಐವತ್ತು ವರ್ಷಗಳಿಗಿಂತ ಹೆಚ್ಚು ಕಾಲ, ರಂಗಭೂಮಿಯಲ್ಲಿ ಕಲಾವಿದರಾಗಿ ಮತ್ತು ಸಂಗೀತಗಾರರಾಗಿ ಮಾಡಿರುವ ಸಾಧನೆಯನ್ನು ಗುರುತಿಸಿ, ಹಂಪಿಯ ಕನ್ನಡ ವಿಶ್ವವಿದ್ಯಾಲಯವು ನಾಡೋಜ ಪ್ರಶಸ್ತಿಯನ್ನು ನೀಡಿದೆ.

ಅಕ್ಕಮಹಾದೇವಯವರ "ಬೆಟ್ಟದ ಮೇಲೊಂದು ಮನೆಯ ಮಾಡಿ....." ವನವನ್ನು ಇವರು ಹಾಡುವುದನ್ನು ಕೇಳುವುದು, ಸಂಗೀತಾಭಿಮಾನಿಗಳಿಗೆ ಹರ್ಷ ನೀಡುತ್ತದೆ.

ರಂಗಭೂಮಿ
ರಂಗಭೂಮಿ ಕಲಾವಿದರು
ವೃತ್ತಿ ರಂಗಭೂಮಿ ಕಲಾವಿದೆ
ನಾಡೋಜ ಪ್ರಶಸ್ತಿ ಪುರಸ್ಕೃತರು
ಸೆಪ್ಟೆಂಬರ್ ೮

- ಸೆಪ್ಟೆಂಬರ್ ತಿಂಗಳ ಎಂಟನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೫೧ನೇ ದಿನ(ಅಧಿಕ ವರ್ಷದಲ್ಲಿ ೨೫೨ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೧೧೪ ದಿನಗಳು ಉಳಿದಿರುತ್ತವೆ. ಈ ದಿನಾಂಕವು ಭಾನುವಾರ ಅಥವಾ ಸೋಮವಾರ (ಪ್ರತಿ ೪೦೦ ವರ್ಷಕ್ಕೆ ೫೭ ಬಾರಿ) ಬರುವುದಕ್ಕಿಂತ ಮಂಗಳವಾರ, ಗುರುವಾರ ಅಥವಾ ಶನಿವಾರ (ಪ್ರತಿ ೪೦೦ ವರ್ಷಕ್ಕೆ ೫೮ ಬಾರಿ) ಹೆಚ್ಚಾಗಿ ಬರುತ್ತದೆ. ಬುಧವಾರ ಅಥವಾ ಶುಕ್ರವಾರ(೫೬ ಬಾರಿ) ಬರುವುದು ಬಹಳವೇ ಅಪರೂಪ.

ಪ್ರಮುಖ ಘಟನೆಗಳು 
 ೧೯೮೮ - ಅಮೇರಿಕಾದ ಇತಿಹಾಸದಲ್ಲಿ ಮೊದಲ ಬಾರಿಗೆ ಚಾಲ್ತಿಯಲ್ಲಿರುವ ಬೆಂಕಿಯ ಕಾರಣದಿಂದ 'ಯೆಲ್ಲೊಸ್ಟೋನ್ ನ್ಯಾಷನಲ್ ಪಾರ್ಕ್'  ಮುಚ್ಚಲಾಗಿದೆ. 
 ೨೦೦೪ - ಭೂಮಿಯ ಜನ್ಯತೆ ಕುಸಿತಕ್ಕೆ ನಾಸಾದ ಮಾನವರಹಿತ ಬಾಹ್ಯಾಕಾಶದ ಧುಮುಕುಕೊಡೆ ತೆರೆಯಲು ವಿಫಲವಾದಾಗ.

ಜನನ 
 ೧೯೩೮ - ಪೂರ್ಣಚಂದ್ರ ತೇಜಸ್ವಿ (ಕನ್ನಡದ ಸಾಹಿತಿ).
 ೧೮೪೬ - ಪಾಲ್ ಚಾಟರ್, ಭಾರತೀಯ ಹಾಂಗ್ ಕಾಂಗ್ ಉದ್ಯಮಿ ಮತ್ತು ರಾಜಕಾರಣಿ.
 ೧೯೨೬ - ಭೂಪೇನ್ ಹಜಾರಿಕಾ, ಭಾರತೀಯ ಗಾಯಕ ಮತ್ತು ಗೀತರಚನೆಗಾರ, ಕವಿ, ಮತ್ತು ನಿರ್ದೇಶಕ.

ನಿಧನ

ರಜೆಗಳು/ಆಚರಣೆಗಳು 
 ಜಗತ್ತಿನಾದ್ಯಂತ ಈ ದಿನವನ್ನು ಯೇಸುಕ್ರಿಸ್ತನ ತಾಯಿಯಾದ ಮರಿಯಾಮಾತೆಯ ಜನ್ಮದಿನವನ್ನಾಗಿ ಆಚರಿಸಲಾಗುತ್ತದೆ.
 ಅಂತಾರಾಷ್ಟ್ರೀಯ ಸಾಕ್ಷರತಾ ದಿನಾಚರಣೆ. 
 ವಿಶ್ವ ಶಾರೀರಿಕ ಥೆರಪಿ ಡೇ.

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ದಿನಗಳು
ಸೆಪ್ಟೆಂಬರ್
ಅಕಬರ ಅಲಿ

ಎಂ.ಅಕಬರ ಅಲಿಯವರು ನವೋದಯ ಕಾಲದ ಪ್ರಮುಖ ಸಾಹಿತಿ. ಚುಟುಕು ಕವಿಯೆಂದೂ ಹೆಸರಾಗಿದ್ದರು.ಕನ್ನಡದಲ್ಲಿ ಮೊದಲ ಬಾರಿಗೆ ಕಾವ್ಯ ಸಂಕಲನವನ್ನು ಪ್ರಕಟಿಸಿದ (1951) ಕೀರ್ತಿ ಸಂಪಾದಿಸಿದ್ದರು

ಜನನ 
ಡಾ| ಎಂ.ಅಕಬರ ಅಲಿ ಇವರು ೧೯೨೫ ಮಾರ್ಚ್ ೩ರಂದು ಬೆಳಗಾವಿ ಜಿಲ್ಲೆಯ ಹುಕ್ಕೇರಿ ತಾಲ್ಲೂಕಿನ ಉಳ್ಳಾಗಡ್ಡಿ ಖಾನಾಪುರದಲ್ಲಿ ಜನಿಸಿದರು. ಇವರ ತಾಯಿ ಅಮೀರಬಿ; ತಂದೆ ಅಪ್ಪಾ ಸಾಹೇಬ.

ಶಿಕ್ಷಣ 
ಅಕಬರ ಅಲಿಯವರ ಅವರ ಪ್ರಾಥಮಿಕ ಶಿಕ್ಷಣ ಉಳ್ಳೇಗಡ್ಡಿ ಖಾನಾಪುರದಲ್ಲಿ ಉರ್ದು ಮಾಧ್ಯಮದಲ್ಲಿ ನಡೆಯಿತು.  5ರಿಂದ 10ನೇತರಗತಿಯವರೆಗೆ ಬೆಳಗಾವಿಯ ಜಿಎ ಪ್ರೌಢ ಶಾಲೆಯಲ್ಲಿ ನಡೆಯಿತು. ಅಲ್ಲಿ ಅವರು ಕನ್ನಡ ಮಾಧ್ಯಮದಲ್ಲಿ ಓದಿದರು. ಬೆಳಗಾವಿ ಲಿಂಗರಾಜ ಕಾಲೇಜಿನಲ್ಲಿ ಬಿ.ಎ.(ಆನರ್ಸ್) ಮಾಡಿ , ಪುಣೆ ವಿಶ್ವವಿದ್ಯಾಲಯದಲ್ಲಿ ಎಂ.ಎ.ಮಾಡಿದರು. ಅಧ್ಯಯನದಲ್ಲಿ ವಿಶೇಷ ಆಸಕ್ತಿ ಹೊಂದಿದ್ದ ಅಲಿ ಅವರು 1983ರಲ್ಲಿ 'ಸರ್ವಜ್ಞನ ಸಮಾಜ ದರ್ಶನ ಮತ್ತು ಸಾಹಿತ್ಯಸತ್ವ' ಎಂಬ ಮಹಾ ಪ್ರಬಂಧ ಮಂಡಿಸಿ ಮೈಸೂರು ವಿಶ್ವವಿದ್ಯಾನಿಲಯದಿಂದ ಪಿಎಚ್.ಡಿ. ಪದವಿ ಪಡೆದಿದ್ದರು.
ಫೋಟೋ :

ವೃತ್ತಿಜೀವನ 
ಅವರು ಕೆಲ ವರ್ಷಗಳವರೆಗೆ ಕಾರವಾರದ ಶಾಲೆಯಲ್ಲಿ ಶಿಕ್ಷಕರಾಗಿ, ನಂತರ ಮೈಸೂರು ವಿವಿಯ ಅಂಚೆ ತೆರಪಿನ ಶಿಕ್ಷಣ ಸಂಸ್ಥೆಯಲ್ಲಿ ಕನ್ನಡ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದ್ದಾರೆ.

ಸಾಂಸಾರಿಕ ಜೀವನ 
ಅಕಬರ ಅಲಿಯವರಿಗೆ ಮೂವರು ಪುತ್ರರು ಹಾಗೂ ಮೂವರು ಪುತ್ರಿಯರು ಇದ್ದಾರೆ.

ಸೇವೆ
ಅಕಬರ ಅಲಿ ಅವರು ಉತ್ತರ ಕನ್ನಡ ಜಿಲ್ಲಾ ಸಾಹಿತ್ಯ ಪ್ರವರ್ತಕ ಸಹಕಾರಿ ಸಂಘದ ಸಂಸ್ಥಾಪಕ ನಿರ್ದೇಶಕರಲ್ಲಿ ಒಬ್ಬರಾಗಿ, ಜಿಲ್ಲಾ ಸಾಹಿತ್ಯ ಸಂಘಟನೆಯಲ್ಲಿ ಕೈಜೋಡಿಸಿದ್ದರು. ರಾಜ್ಯ ಪಠ್ಯ ಪುಸ್ತಕ ನಿರ್ದೇಶನಾಲಯದ ಕಿರಿಯರ ವಿಶ್ವಕೋಶವಾದ 'ಜ್ಞಾನಗಂಗೋತ್ರಿ'ಯ ಎಂಟನೆಯ ಸಂಪುಟದ ಸಂಪಾದಕ ಮಂಡಲಿಯ ಸದಸ್ಯರಾಗಿ, ರಾಜ್ಯ ಸಾಹಿತ್ಯ ಅಕಾಡಮಿ ಸದಸ್ಯರಾಗಿ (1981-83) ಸೇವೆ ಸಲ್ಲಿಸಿದ್ದಾರೆ.

ಕೃತಿಗಳು
ಅಕಬರ ಅಲಿಯವರು 15ಕ್ಕೂ ಹೆಚ್ಚು ಕೃತಿಗಳನ್ನು ರಚಿಸಿದ್ದಾರೆ.

ಕವನ ಸಂಕಲನ
 ವಿಷಸಿಂಧು (1951)
 ಅನ್ನ
 ನವಚೇತನ (1961)
 ಸುಮನಸೌರಭ (1965)
 ಗಂಧಕೇಶರ (1972)
 ತಮಸಾ ನದಿ ಎಡಬಲದಿ (ಸಮಗ್ರ)
 ಅಕಬರ ಅಲಿಯವರ ಚುಟುಕಗಳು (1989)

ಕಾದಂಬರಿ
 ನಿರೀಕ್ಷೆಯಲ್ಲಿ (1942)

ಸಂಶೋಧನೆ 
 ಸರ್ವಜ್ಞನ ಸಮಾಜ ದರ್ಶನ ಮತ್ತು ಸಾಹಿತ್ಯಸತ್ವ (ಪಿಎಚ್.ಡಿ. ಪ್ರಬಂಧ)

ಆತ್ಮಕಥೆ 
 ಒಂದು ರೋಚಕ ಪಯಣ (ಕಿರು ಆತ್ಮವೃತ್ತಾಂತ)

ಪ್ರಶಸ್ತಿ ಗೌರವ 
ಸುಮನ ಸೌರಭ ಕೃತಿಗೆ ರಾಜ್ಯ ಸಾಹಿತ್ಯ ಅಕಾಡಮಿ ಬಹುಮಾನ (1967) 
ಗಂಧಕೇಶರ ಕೃತಿಗೆ ಕೇಂದ್ರ ಶಿಕ್ಷಣ ಮತ್ತು ಸಮಾಜ ಕಲ್ಯಾಣ ಮಂತ್ರಾಲಯದ ಗೌರವ, 
 1975ರಲ್ಲಿ ದೆಹಲಿಯಲ್ಲಿ ಗಣರಾಜ್ಯೋತ್ಸವ ಸಂದರ್ಭದಲ್ಲಿ ನಡೆದ ರಾಷ್ಟ್ರೀಯ ಕವಿ ಸಮ್ಮೇಳನದಲ್ಲಿ ಕರ್ನಾಟಕದ ಪ್ರತಿನಿಧಿಯಾಗಿ ಭಾಗವಹಿಸಿದ್ದರು.
ಸರ್ವಜ್ಞನ ಸಮಾಜ ದರ್ಶನ ಮತ್ತು ಸಾಹಿತ್ಯಸತ್ವ (ಪಿಎಚ್.ಡಿ. ಪ್ರಬಂಧ) ಕೃತಿಗೆ ಕರ್ನಾಟಕ ಸಾಹಿತ್ಯ ಅಕಾಡಮಿ ಗೌರವ ಪ್ರಶಸ್ತಿ (1984) 
ಹುಬ್ಬಳ್ಳಿಯ ಜಗದ್ಗುರು ಮೂರು ಸಾವಿರ ಮಠದಿಂದ ಬಹುಮಾನ, 
ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ (1984), 
ಡಿವಿಜಿ ಮುಕ್ತಕ ಪ್ರಶಸ್ತಿ
೧೯೮೪ ರಲ್ಲಿ ಇವರಿಗೆ ಕರ್ನಾಟಕ ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ದೊರೆಕಿದೆ. 
 1985ರಲ್ಲಿ ಬೀದರಿನಲ್ಲಿ ನಡೆದ ಕನ್ನಡ ಸಾಹಿತ್ಯ ಸಮ್ಮೇಳನದ ಕವಿಗೋಷ್ಠಿಯ ಅಧ್ಯಕ್ಷರಾಗಿದ್ದರು.
೧೯೮೯‍ರಲ್ಲಿ ಕರ್ನಾಟಕ ವಿಧಾನ ಪರಿಷತ್ತಿನ ಸದಸ್ಯರಾಗಿದ್ದರು.
 2009ರಲ್ಲಿ ನಡೆದ ಮೈಸೂರು ಜಿಲ್ಲಾ 9ನೆಯ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು.
 ಸಂಕೇಶ್ವರದಲ್ಲಿ 2011ರಲ್ಲಿ ಜರುಗಿದ ತಾಲೂಕು ಸಮ್ಮೇಳನದ ಅಧ್ಯಕ್ಷರಾಗಿದ್ದರು.

ನಿಧನ 
ಅವರಿಗೆ 92 ವರ್ಷ ವಯಸ್ಸಾಗಿತ್ತು. ವಯೋಸಹಜ ಕಾಯಿಲೆಯಿಂದ ಬಳಲುತ್ತಿದ್ದರು. ಅಕಬರ ಅಲಿಯವರು 2016ರ ಫೆಬ್ರವರಿ 21ರಂದು ಮೈಸೂರಿನಲ್ಲಿ ನಿಧನರಾದರು.http://www.prajavani.net/article/%E0%B2%9A%E0%B3%81%E0%B2%9F%E0%B3%81%E0%B2%95%E0%B3%81-

ಉಲ್ಲೇಖಗಳು

ಉಲ್ಲೇಖ

ಅಕಬರ ಅಲಿ
ಕನ್ನಡ ಕವಿಗಳು
ಈಶ್ವರ ಸಣಕಲ್ಲ

ಈಶ್ವರ ಸಣಕಲ್ಲ ಇವರು ೧೯೦೬ ಡಿಸೆಂಬರ ೨೦ರಂದು ಬೆಳಗಾವಿ ಜಿಲ್ಲೆಯ ಗೋಕಾಕ ತಾಲೂಕಿನ ಯಾದವಾಡದಲ್ಲಿ ಜನಿಸಿದರು. ತಾಯಿ ನೀಲಾಂಬಿಕೆ ; ತಂದೆ ಮಹಾರುದ್ರಪ್ಪ.
ಬಾಲ್ಯದಲ್ಲೇ ಸಾಹಿತ್ಯಾಸಕ್ತಿಯನ್ನು ಬೆಳೆಸಿಕೊಂಡು ಅನುಭವಕ್ಕೆ ಅಭಿವ್ಯಕ್ತಿಯ ರೂಪುಕೊಟ್ಟರು.
ಅಧ್ಯಾಪಕರಾಗಿ, ಸಂಶೋಧನಾ ಸಹಾಯಕರಾಗಿ ಸೇವೆ ಸಲ್ಲಿಸಿದ್ದಾರೆ.
ಇವರು ಸುಮಾರು ೨೦ ಕೃತಿಗಳನ್ನು ರಚಿಸಿದ್ದಾರೆ. ಮುಂಬಯಿಯಿಂದ ಹೊರಡುತ್ತಿದ್ದ “ಸಹಕಾರ” ಪತ್ರಿಕೆಯ ಸಂಪಾದಕರಾಗಿದ್ದರು. 
ಇವರ ಕೆಲವು ಕೃತಿಗಳು:
 ಕೋರಿಕೆ (ಕವನ ಸಂಕಲನ)
 ಹುಲ್ಕಲ್ಗೆಕಿಡಿ(ಕವನ ಸಂಕಲನ)
 ಬಟ್ಟೆ (ಕಥಾ ಸಂಕಲನ)
 ಸಂಸಾರ ಸಮರ (ಕಾದಂಬರಿ)
 ಗ್ರಾಮೋದ್ದಾರ (ಅನುವಾದಿತ ಕೃತಿ)
ಇವರ ಬಟ್ಟೆ ಕಥಾಸಂಕಲನಕ್ಕೆ ರಾಜ್ಯ ಸಾಹಿತ್ಯ ಅಕಾಡೆಮಿ ಬಹುಮಾನ ಲಭಿಸಿದೆ.
ಇವರು ೧೯೮೦ ರಲ್ಲಿ ಬೆಳಗಾವಿಯಲ್ಲಿ ನಡೆದ ೫೨ ನೆಯ ಅಖಿಲ ಭಾರತ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನದ ಕವಿಗೋಷ್ಠಿ ಅಧ್ಯಕ್ಷರಾಗಿದ್ದರು.
ಈಶ್ವರ ಸಣಕಲ್ಲರ ಉದಾತ್ತ ಆದರ್ಶವು ಅವರ ಕವನವೊಂದರಲ್ಲಿ ಬರುವ ಈ ಸಾಲುಗಳಿಂದ ವ್ಯಕ್ತವಾಗುತ್ತದೆ:
“ ಜಗವೆಲ್ಲ ನಗುತಿರುಲಿ ; ಜಗದಳವು ನನಗಿರಲಿ ”
ಈಶ್ವರ ಸಣಕಲ್ಲರು ೧೯೮೪ ಡಿಸೆಂಬರ ೩ರಂದು ತೀರಿಕೊಂಡರು.
 ಕನ್ನಡ ಸಾಹಿತ್ಯ
ಈಶ್ವರ ಸಣಕಲ್ಲ
ಜುಲೈ ೨೬

- ಜುಲೈ ತಿಂಗಳ ೨೬ನೆ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೦೭ನೇ ದಿನ(ಅಧಿಕ ವರ್ಷದಲ್ಲಿ ೨೦೮ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೧೫೮ ದಿನಗಳು ಉಳಿದಿರುತ್ತವೆ.

ಪ್ರಮುಖ ಘಟನೆಗಳು

ಜನನ 
 ೧೯೧೧ - ಕನ್ನಡ ಚಿತ್ರರಂಗದ ಪ್ರಮುಖ ನಿರ್ದೇಶಕರಲ್ಲೊಬ್ಬರಾದ ಬಿ.ಆರ್.ಪಂತುಲು

ನಿಧನ

ರಜೆಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ದಿನಗಳು
ಜುಲೈ
ವಿಮಾನ ನಿಲ್ದಾಣ

ವಿಮಾನ ನಿಲ್ದಾಣ, ವಿಮಾನಗಳು ಹಾರುವ ಮುನ್ನ ಮೇಲೇರಲು ಹಾಗು ಹಾರಾಟದ ನಂತರ ಕೆಳಗಿಳಿಯುವ ಸ್ಥಳ. ಪ್ರತೀ ವಿಮಾನನಿಲ್ದಾಣದಲ್ಲಿಯೂ, ಅತಿ ಕಡಿಮೆಯೆಂದರೂ ಒಂದು ರನ್‌ವೇ ಅಥವಾ ಹೆಲಿಪ್ಯಾಡ್ ಇರುತ್ತದೆ. ದೊಡ್ಡ ವಿಮಾನ ನಿಲ್ದಾಣಗಳಲ್ಲಿ ಒಂದಕ್ಕಿಂತ ಹೆಚ್ಚು ರನ್‌ವೇಗಳಿರಬಹುದು. ಇದಲ್ಲದೆ,ಪ್ರತಿ ವಿಮಾನ ನಿಲ್ದಾಣದಲ್ಲಿಯೂ,ಹ್ಯಾಂಗರ್, ಮುಖ್ಯ ಕಟ್ಟಡ (ಟರ್ಮಿನಲ್ ಬಿಲ್ಡಿಂಗ್), ವಿಮಾನ ಸಂಚಾರ ನಿಯಂತ್ರಣ ಕೇಂದ್ರ (ಏರ್ ಟ್ರಾಫಿಕ್ ಕಂಟ್ರೋಲ್), ಮುಂತಾದ ಮೂಲಭೂತ ಸೌಕರ್ಯಗಳಿರುತ್ತವೆ. ಇದಲ್ಲದೆ, ಪ್ರಮುಖ ಪ್ರಯಾಣಿಕ ವಿಮಾನ ನಿಲ್ದಾಣಗಳಲ್ಲಿ, ಪ್ರಯಾಣಿಕರ ಅನುಕೂಲಕ್ಕೆ, ಹೋಟೆಲ್,ಲೌಂಜ್ ಹಾಗು ತುರ್ತು ಸೇವೆ ವ್ಗಳಿರುತ್ತವೆ. ಮಿಲಿಟರಿ ವಿಮಾನ ನಿಲ್ದಾಣಗಳನ್ನು ಏರ್‌ಬೇಸ್ ಅಥವಾ ಏರ್‌ಫೀಲ್ಡ್‌ಗಳೆನ್ನುತ್ತಾರೆ.

ವ್ಯವಸ್ಥೆಗಳು 

ರನ್‌ವೇ ವಿಮಾನ ನಿಲ್ದಾಣಗಳ ಅತ್ಯಂತ ಪ್ರಮುಖ ಅಂಗ. ಸಾಮಾನ್ಯವಾಗಿ ರನ್‌ವೇ ೧೦೦೦ ಮೀ. ನಿಂದ ೨೦೦೦ ಮೀ.ಗಳಷ್ಟು ಉದ್ದವಿರುತ್ತದೆ. ಕಾಂಕ್ರೀಟ್ ಅಥವಾ ಅಸ್ಫಾಲ್ಟ್ (ಟಾರ್) ನಿಂದ ರನ್‌ವೇಗಳನ್ನು ಸಿದ್ದಪಡಿಸಿರುತ್ತಾರೆ. ಪ್ರಪಂಚದ ಅತ್ಯಂತ ಉದ್ದದ ರನ್‌ವೇ ರಷ್ಯಾದ ಉಲ್ಯಾನವೊಸ್ಕ್-ವೊಸ್ಟೋಚ್ನಿ ಅಂತರ್ರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿದೆ. ಇದರ ಉದ್ದ ೫೦೦೦ ಮೀ.

೨೦೦೫ರ ಮಾಹಿತಿ ಪ್ರಕಾರ ಪ್ರಪಂಚದಾದ್ಯಂತ ಸುಮಾರು ೫೦೦೦೦ ವಿಮಾನ ನಿಲ್ದಾಣಗಳಿವೆ. ಇವುಗಳಲ್ಲಿ ಸುಮಾರು ೧೯೮೧೫ ಅಮೇರಿಕಾ ದೇಶದಲ್ಲಿದೆ.

ಒಡೆತನ ಮತ್ತು ನಿರ್ವಹಣೆ 

ಪ್ರಪಂಚದ ಬಹುತೇಕ ವಿಮಾನ ನಿಲ್ದಾಣಗಳು ಸರ್ಕಾರದ ಸ್ವಾಮ್ಯದಲ್ಲಿವೆ.ಬಹುತೇಕ ಕಡೆಗಳಲ್ಲಿ ಇವುಗಳ ನಿರ್ವಹಣೆ ಹಾಗು ಅಭಿವೃದ್ಧಿಯ ಹೊಣೆಯನ್ನು ಖಾಸಗಿ ಸಂಸ್ಥೆಗಳಿಗೆ ಗುತ್ತಿಗೆ ನೀಡಲಾಗುತ್ತದೆ. ಬ್ರಿಟಿಷ್ ಏರ್ಪೋರ್ಟ್ ಅಥಾರಿಟಿಯು ಯುನೈಟೆಡ್ ಕಿಂಗ್‌ಡಮ್‌ನ ಅನೇಕ ವಿಮಾನ ನಿಲ್ದಾಣಗಳ ನಿರ್ವಹಣೆ ಮಾಡುತ್ತದೆ. ಭಾರತದಲ್ಲಿ ಪ್ರಮುಖ ವಿಮಾನ ನಿಲ್ದಾಣಗಳ ನಿರ್ವಹಣೆಯನ್ನು ಏರ್ಪೋರ್ಟ್ ಅಥಾರಿಟಿ ಆಫ್ ಇಂಡಿಯಾ ಸಂಸ್ಥೆ ಮಾಡುತ್ತದೆ.

ವಿಮಾನ ನಿಲ್ದಾಣದ ರಚನೆ 

ವಿಮಾನ ನಿಲ್ಡಾಣಗಳನ್ನು ಎರಡು ಕ್ಷೇತ್ರಗಳನ್ನಾಗಿ ವಿಭಜಿಸಬಹುದಾಗಿದೆ. ಒಂದು ವಾಯುಯಾನ ಸಂಬಂಧಿ ಚಟುವಟಿಕೆಗಳಿರುವ ಸ್ಥಳ, ಮತ್ತೊಂದು ಇತರೆ ಸಹಾಯಕ ಚಟುವಟಿಕೆಗಳು ನಡಿಯುವ ಸ್ಥಳ. ವಿಮಾನಗಳು ನಿಲ್ಲುವ ಪಾರ್ಕಿಂಗ್ ಬೇ,ರನ್‌ವೇ ಹಾಗು ವಿಮಾನಗಳು ಹಾರಟಕ್ಕೆ ಮುನ್ನ ಹಾಗು ನಂತರ ಪಾರ್ಕಿಂಗ್ ಬೇ ಗೆ ತಲುಪಲು ಇರುವ ಟ್ಯಾಕ್ಸಿ-ವೇ ಮೊದಲನೇ ಕ್ಷೇತ್ರದಲ್ಲಿದ್ದರೆ, ಪ್ರಯಾಣಿಕರು ಟಿಕೆಟ್ ಖರೀದಿಸುವ ಸ್ಥಳ,ರಕ್ಷಣಾ ವ್ಯವಸ್ಥೆ,ಲಗ್ಗೇಜ್ ಪಡೆಯುವ ಸ್ಥಳ ಹಾಗು ವಿಮಾನ ಹತ್ತುವ-ಇಳಿಯುವ ಸ್ಥಳ ಎರಡನೇ ಕ್ಷೇತ್ರದಲ್ಲಿದೆ.

ಅಂತರಾಷ್ಟ್ರೀಯ ವಿಮಾನ ನಿಲ್ದಾಣಗಳಲ್ಲಿ ಆಮದು (ಕಸ್ಟಮ್ಸ್) ಹಾಗು ಪ್ರಸ್ಥಾನ (ಇಮ್ಮಿಗ್ರೇಶನ್)ಗೆ ವ್ಯವಸ್ಥೆಯಿರುತ್ತದೆ.

ಸರಕು ಸೇವೆ 

ಪ್ರಯಾಣಿಕರ ಸಾಗಣೆಯಲ್ಲದೆ, ವಿಮಾನ ನಿಲ್ದಾಣಗಳಲ್ಲಿ ಸರಕು ಸಾಗಣೆಗೆ ವ್ಯವಸ್ಥೆಯಿರುತ್ತದೆ.ಅನೇಕ ವಿಮಾನಯಾನ ಸಂಸ್ಥೆಗಳು ಪ್ರತ್ಯೇಕ ಸರಕು ಸಾಗಣೆ ವಿಮಾನಗಳನ್ನು ಹೊಂದಿವೆ.

ಇವನ್ನೂ ನೋಡಿ 

 ಬಸ್ ನಿಲ್ದಾಣ 
 ಮೆಟ್ರೋ ರೈಲು
 ಸಾರ್ವಜನಿಕ ಸಾರಿಗೆ
 ರೈಲು ನಿಲ್ದಾಣ
 ಸಾರಿಗೆ

ಹೊಸ ಬಗೆ ನಿಲ್ದಾಣ
 ವಿಮಾನ ಸಂಚಾರ ದಟ್ಟಣೆ: ನೇರ ರನ್‌ ವೇಗೆ ಪರ್ಯಾಯವಾಗಿ ವೃತ್ತಾಕಾರದ ರನ್‌ ವೇ ಯೋಜನೆ!;ಪ್ರಜಾವಾಣಿ ವಾರ್ತೆ;17 Mar, 2017

ಹೊರಗಿನ ಸಂಪರ್ಕಗಳು 
 ಪ್ರಪಂಚದ ವಿಮಾನ ನಿಲ್ದಾಣಗಳ ಬಗ್ಗೆ ಮಾಹಿತಿ
 ಬೆಂಗ‌ಳೂರು ಅಂತ‌ರ‌ರಾಷ್ಟ್ರೀಯ ವಿಮಾನ ನಿಲ್ದಾಣದ ಅಂತ‌ರ್ಜಾಲದ ಪುಟ‌

ಉಲ್ಲೇಖ

ಸಂಚಾರ ವ್ಯವಸ್ಥೆ
ರಾಮಚಂದ್ರ ಕೊಟ್ಟಲಗಿ

ರಾಮಚಂದ್ರ ಕೊಟ್ಟಲಗಿಯವರು ೧೯೧೮ ಮೇ ೧೬ರಂದು ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನ ಮನಗೂಳಿಯಲ್ಲಿ ಜನಿಸಿದರು. ಇವರು ನವೋದಯ ಕಾಲದ ಹೆಸರಾಂತ ಕವಿ ಹಾಗು ಕಾದಂಬರಿಕಾರರು.

ಸಾಹಿತ್ಯ

ಮೊದಲ ಕಾದಂಬರಿ ದೀಪನಿರ್ವಾಣ. ‘ದೀಪ ಹತ್ತಿತು’ ಇದರ ಎರಡನೆಯ ಭಾಗ. ಉತ್ತರ ಕರ್ನಾಟಕದ ಬ್ರಾಹ್ಮಣ ಕುಟುಂಬದ ಮೂರು ತಲೆಮಾರಿನ ಬದುಕಿನ ಕಥೆಯ ಅನಾವರಣ. ಉತ್ತರ ಕರ್ನಾಟಕದ ಬದುಕನ್ನು ಅರ್ಥೈಸಿಕೊಳ್ಳಲು ಈ ಕಾದಂಬರಿ ಬಹು ಸಹಕಾರಿ. ಈ ಕಾದಂಬರಿಗಳು ಕೊಟ್ಟಲಗಿಯವರ ಸಹೋದರಿಯಿಂದ ಮರಾಠಿಗೂ ಅನುವಾದ. ‘ವಿಲಾಪಿಕಾ’, ‘ವೈನಿ ಸತ್ತಾಗ ನಾನ್ಯಾ ಅತ್ತಾಗ’ ಮತ್ತು ‘ನಾನು ಬಾಳ್ಯಾ ಜೋಶಿ’ ಇನ್ನಿತರ ಪ್ರಸಿದ್ಧ ಕಾದಂಬರಿಗಳು. 

ಪ್ರತಿಯೊಬ್ಬ ಬರಹಗಾರರೂ ಬರಹವನ್ನು ಕವನದಿಂದಲೇ ಆರಂಭಿಸುವಂತೆ ಕೊಟ್ಟಲಗಿಯವರು ಬರೆದದ್ದೂ ಮೊದಲು ಕವನಗಳೇ. ‘ಪಿಪಾಸೆ’ ಮೊದಲ ಕವನ ಸಂಕಲನ. ‘ಪ್ರತಿಮಾ’ ಮತ್ತೊಂದು ಕವನ ಸಂಕಲನ. ಎರಡು ಕಥಾ ಸಂಕಲನಗಳು ಪ್ರಕಟಿತ-ಗೀಚುಗೆರೆ ಹಾಗೂ ಚೈತ್ರ ಪಲ್ಲವ. ‘ಭಾಷಾ’ ಸಮನ್ವಯದ ಸಮಸ್ಯೆ’ ಮತ್ತೊಂದು ಪ್ರಮುಖ ಕೃತಿ. ಕೆಲವು ನಾಟಕಗಳು ಪು.ಲ. ದೇಶಪಾಂಡೆ ಯವರಿಂದ ಮರಾಠಿಗೂ ಅನುವಾದ. ಕನ್ನಡ, ಮರಾಠಿ, ಇಂಗ್ಲಿಷ್ ಭಾಷೆಯಲ್ಲಿ ಪಡೆದ ಪ್ರಭುತ್ವ. ನೇರ ಮಾತುಗಾರರಾಗಿ ನಿಷ್ಠುರ ಕಟ್ಟಿಕೊಂಡವರು. ಕನ್ನಡ ವಾರಪತ್ರಿಕೆಯ ಸಂಪಾದಕರಾಗಿದ್ದರು.

ಕೃತಿಗಳು
 ಪಿಪಾಸೆ (ಕವನ ಸಂಕಲನ)
 ದೀಪ ನಿರ್ವಾಣ (ಕಾದಂಬರಿ)
 ದೀಪ ಹತ್ತಿತು -೧,೨ (ಕಾದಂಬರಿ)

ಪ್ರಶಸ್ತಿ

ಪ್ರಥಮ ಕವನ ಸಂಕಲನ ‘ಪಿಪಾಸೆ’ಗೆ ಮತ್ತು ಕಥಾಸಂಕಲನ ‘ಗೀಚುಗೆರೆ’ಗೆ ಕರ್ನಾಟಕ ರಾಜ್ಯ ಸಾಹಿತ್ಯ ಅಕಾಡಮಿ ಪ್ರಶಸ್ತಿ

ನಿಧನ

ರಾಮಚಂದ್ರ ಕೊಟ್ಟಲಗಿಯವರು ೧೯೭೫ ಸಪ್ಟಂಬರ ೨೦ರಂದು ನಿಧನರಾದರು.
ಚುಟುಕು
ಕನ್ನಡ ಸಾಹಿತ್ಯ
ರಾಮಚಂದ್ರ  ಕೊಟ್ಟಲಗಿ
ಅನಂತ ಕಲ್ಲೋಳ

ಕನ್ನಡದ ಖ್ಯಾತ ಲೇಖಕರಾದ ಶ್ರೀ ಅನಂತ ಕಲ್ಲೋಳ ಇವರು ೧೯೩೭ ಮಾರ್ಚ ೨೪ರಂದು ತಮ್ಮ ತಾಯಿಯ ತವರೂರಾದ ಕೊಲ್ಲಾಪುರದಲ್ಲಿ ಜನಿಸಿದರು. ಇವರ ತಾಯಿ: ರಮಾಬಾಯಿ; ತಂದೆ: ಅಣ್ಣಾಜಿ.

ಶಿಕ್ಷಣ
ಅನಂತ ಕಲ್ಲೋಳರು  ಕರ್ನಾಟಕ ವಿಶ್ವವಿದ್ಯಾಲಯದಿಂದ ಬಿ.ಎ. ಪದವಿಯನ್ನು ಹಾಗು ಎಲ್.ಎಲ್.ಬಿ. ಪದವಿಯನ್ನು ಪಡೆದಿದ್ದಾರೆ.

ಉದ್ಯೋಗ
ಕೇಂದ್ರ ಅಬಕಾರಿ ಮತ್ತು ಸೀಮಾಶುಲ್ಕ ಇಲಾಖೆಯಲ್ಲಿ ಸೇವೆ ಸಲ್ಲಿಸಿ, ೧೯೯೨ರಲ್ಲಿ ಅಸಿಸ್ಟಂಟ ಕಮಿಶನರ ಎಂದು ನಿವೃತ್ತಿ ಹೊಂದಿ, ಬೆಳಗಾವಿಯಲ್ಲಿ ನೆಲಸಿದ್ದಾರೆ.

ಸಾಹಿತ್ಯ

ಹಾಸ್ಯ ಸಂಕಲನ
 ಬ್ರಹ್ಮ ಹಾಕಿದ ಗಂಟು
 ರಾಜಾ ಪಾಯಿಂಟ್
 ವೈಭೋಗದ ವೈಖರಿ
 ತಾಮ್ರದ ಕಡಗ
 ಹಗರಣ
 ಕಂಡಲ್ಲಿ ಗುಂಡು
 ತಂಡು ಮುಂಡು
 ರೇಡಿಯೋದಿಂದ ವಿಡಿಯೋದವರೆಗೆ
 ಮೂಗಿನ ತುದಿ
 ಜೇನಿನ ಬಾಬು

ಚರಿತ್ರೆ
 ಕನಕದಾಸರು
 ರಾಮದಾಸರು
 ಸ್ವಾತಂತ್ರ್ಯವಿರ ಸಾವರಕರ
 ಧೋಂಡೊ ಕೇಶವ ಕರ್ವೆ
 ಬೆಳಗಿನ ಬೆಳಗು

ಏಕಾಂಕ ನಾಟಕ
 ಅದೇ ದಾರಿ
 ಕುಂಟಕಾಲಿಗೆ ವೈದ್ಯ
 ಕನ್ನಡ ಸಂಚು ೦೦೧

ಕಥಾಸಂಕಲನ
 ಕ್ಯಾಕ್ಟಸ್
 ಮೋಹಮತ್ಸರ
 ಕರೆ

ವೈಚಾರಿಕ
 ಚಿನ್ನ ನಿಯಂತ್ರಣ ಅಧಿನಿಯಮ
 ಮಹಾಜನ ವರದಿ

ಅನುವಾದ
 ಒಡೆಯನುಲಿದ ಪಾಡು (ಭಗವದ್ಗೀತೆಯ ಕನ್ನಡಾನುವಾದ)
 ಗಾಂಧಿ ಮತ್ತು ಅಂಬೇಡಕರ (ಮೂಲ ಮರಾಠಿ)

ಸಂಪಾದನೆ
 ಬೆಳಗಾವಿ ಕರ್ನಾಟಕ ಸಂಘ ಮತ್ತು ವಾಚನಾಲಯ ಸ್ಮರಣಸಂಚಿಕೆ
 ಪ್ರಾ. ಪ್ರಹ್ಲಾದಕುಮಾರ ಭಾಗೋಜಿ ಸನ್ಮಾನ ಸಮಾರಂಭದ ಸ್ಮರಣ ಸಂಚಿಕೆ
 ಬೆಳಗಾವಿ ಜಿಲ್ಲಾ ಸಾಹಿತ್ಯ ಪ್ರತಿಷ್ಠಾನದ ದಶಮಾನೋತ್ಸವ ಸ್ಮರಣ ಸಂಚಿಕೆ: ಸದಭಿಮಾನ

ಪ್ರಶಸ್ತಿ, ಪುರಸ್ಕಾರ 
 ೧೯೯೩ರಲ್ಲಿ “ಹಗರಣ” ವಿನೋದ ಲೇಖನ ಸಂಕಲನಕ್ಕೆ ವರ್ಷದ ಶ್ರೇಷ್ಠ ವಿನೋದ ಸಾಹಿತ್ಯ ಎಂದು ಕನ್ನಡ ಸಾಹಿತ್ಯ ಅಕಾಡೆಮಿಯ ಪ್ರಶಸ್ತಿ ಬಂದಿದೆ.
 “ತಂಡ ಮುಂಡು” ಸಂಕಲನಕ್ಕೆ ಗೊರೂರು ಸ್ಮಾರಕ ಪ್ರಶಸ್ತಿ ಬಂದಿದೆ.
 ೧೯೯೪ರಲ್ಲಿ ಕರ್ನಾಟಕ ನಾಟಕ ಅಕಾಡೆಮಿಯಿಂದ ಪ್ರಶಸ್ತಿ ದೊರೆತಿದೆ.
 ೨೦೦೬ರಲ್ಲಿ “ಮಹಾಜನ ವರದಿ” ಪುಸ್ತಕಕ್ಕೆ ಶ್ರೀ ಎಸ್. ಎಮ್. ಕುಲಕರ್ಣಿ ಷಷ್ಟ್ಯಬ್ದಿ ಸ್ಮರಣೆಯ ಪುರಸ್ಕಾರ ದೊರೆತಿದೆ.
 ೧೯೯೭ರಲ್ಲಿ ನಡೆದ ಚಿಕ್ಕೋಡಿ ತಾಲೂಕು ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷಸ್ಥಾನದ ಗೌರವ.

ವೈಯಕ್ತಿಕ
ಶ್ರೀ ಅನಂತ ಕಲ್ಲೋಳ ಇವರು ಬೆಳಗಾವಿಯಲ್ಲಿ ಕನ್ನಡದ ಕಟ್ಟಾಳು ಆಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಇವರ ಮಡದಿ ಶೋಭಾ. 
ಇವರಿಗೆ ಇಬ್ಬರು ಮಕ್ಕಳು. ಮಗ ನಾಗೇಶ ಇಂಜನಿಯರ ಆಗಿ, ಬೆಳಗಾವಿಯಲ್ಲಿಯೆ ಸ್ವಂತ ಉದ್ಯೋಗದಲ್ಲಿದ್ದಾರೆ. ಮಗಳು ನಿರ್ಮಲಾ ಮದುವೆ ಆಗಿ ಗೃಹಿಣಿಯಾಗಿದ್ದಾರೆ.
 ಕನ್ನಡ ಸಾಹಿತ್ಯ
ಅನಂತ ಕಲ್ಲೋಳ 
ಅನಂತ ಕಲ್ಲೋಳ
ಸೆಪ್ಟೆಂಬರ್ ೧೧

- ಸೆಪ್ಟೆಂಬರ್ ತಿಂಗಳಿನ ಹನ್ನೊಂದನೆ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೫೪ನೇ ದಿನ (ಅಧಿಕ ವರ್ಷದಲ್ಲಿ ೨೫೫ನೇ ದಿನ)

ಪ್ರಮುಖ ಘಟನೆಗಳು 

 ೨೦೦೧ - ಅಮೇರಿಕಾದ ನ್ಯೂಯಾರ್ಕ್ ನಗರದಲ್ಲಿದ್ದ ವಿಶ್ವ ವ್ಯಾಪಾರ ಸಂಸ್ಥೆಯ ಅವಳಿ ಕಟ್ಟಡಗಳು ಹಾಗು ಪೆಂಟಗನ್ ಕಟ್ಟಡದ ಮೇಲೆ ಅಲ್‌-ಖಾಯಿದಾ ಭಯೋತ್ಪಾದಕರ ದಾಳಿ.

ಜನನ 
 ೧೯೧೧ - ಕನ್ನಡದ ಸಾಹಿತಿ ಜ.ಚ.ನಿ
 ೧೮೯೫ - ಭೂದಾನ ಚಳುವಳಿಯ ಹರಿಕಾರ ವಿನೋಬಾ ಭಾವೆ
 ೧೮೬೦ - ಜೇಮ್ಸ್ ಅಲನ್ ನ್ಯೂಜಿಲ್ಯಾಂಡ್ ರಗ್ಬಿ ಆಟಗಾರ

ನಿಧನ 
 ೧೬೭೭ - ಜೇಮ್ಸ್ ಹ್ಯಾರಿಂಗ್ಟನ್, ಇಂಗ್ಲೀಷ್ ತತ್ವಜ್ಞಾನಿ ಮತ್ತು ಲೇಖಕ
 ೧೯೩೫ - ಚಾರ್ಲ್ಸ್ ನೋರಿಸ್, ಅಮೇರಿಕಾದ ತನಿಖಾಧಿಕಾರಿಯು

ಹಬ್ಬ/ಆಚರಣೆಗಳು 
ರಾಷ್ಟ್ರೀಯ ಕ್ಯಾಟಲೊನಿಯಾ ದಿನ (ಕ್ಯಾಟಲೊನಿಯಾ)

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

 ದಿನಗಳು
 ಸೆಪ್ಟೆಂಬರ್
ಮಾರ್ಚ್ ೩

- ಮಾರ್ಚ್ ತಿಂಗಳ ಮೂರನೆಯ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೬೨ನೇ ದಿನ(ಅಧಿಕ ವರ್ಷದಲ್ಲಿ ೬೩ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೩೦೩ ದಿನಗಳು ಉಳಿದಿರುತ್ತವೆ.

ಪ್ರಮುಖ ಘಟನೆಗಳು

 ವರ್ಷ ೧೫೭೫ - ಭಾರತೀಯ ಮುಘಲ್ ಚಕ್ರವರ್ತಿ ಅಕ್ಬರ್ ತುಕರೈ( Tukaroi ) ಕದನದಲ್ಲಿ ಬಂಗಾಳಿ ಸೇನೆಯನ್ನು ಸೋಲಿಸುತ್ತಾನೆ.
 ವರ್ಷ ೧೯೩೪ - ಕನ್ನಡ ಚಿತ್ರರಂಗದ ಮೊದಲ ಚಲನಚಿತ್ರ ಸತಿ ಸುಲೋಚನ ಬಿಡುಗಡೆ.
 ವರ್ಷ ೧೯೩೮ - ಅರೇಬಿಯದಲ್ಲಿ  ತೈಲ ಸೌದಿ  ಪತ್ತೆಯಾಯಿತು.

ಜನನ

 ವರ್ಷ ೧೯೫೫ - ಜಸ್ಪಾಲ್ ಭಟ್ಟಿ, ಭಾರತೀಯ ನಟ, ನಿರ್ದೇಶಕ, ಮತ್ತು ನಿರ್ಮಾಪಕ ( ಡಿ. ೨೦೧೨)
 ವರ್ಷ ೧೯೬೭ - ಶಂಕರ್ ಮಹಾದೇವನ್, ಭಾರತೀಯ ಗಾಯಕ ಮತ್ತು ಗೀತರಚನೆಗಾರ

ನಿಧನ

 ವರ್ಷ ೧೯೮೨ - ಫಿರಗ್ ಗೋರಕ್ಪುರಿ, ಭಾರತೀಯ ಕವಿ ಮತ್ತು ವಿಮರ್ಶಕ ( ಬಿ. ೧೮೯೬ )
 ವರ್ಷ ೨೦೦೨ - ಜಿ.ಎಂ.ಸಿ.ಬಾಲಯೋಗಿ, ಭಾರತೀಯ ನ್ಯಾಯವಾದಿ ಮತ್ತು ರಾಜಕಾರಣಿ, ಲೋಕಸಭೆಯ ೧೨ ನೇ ಸಭಾಪತಿ ( ಬಿ. ೧೯೫೧)

ರಜೆಗಳು/ಆಚರಣೆಗಳು

ವಿಮೋಚನಾ ದಿನ (ಬಲ್ಗೇರಿಯ)
ಹುತಾತ್ಮರ ದಿನ (ಮಲಾವಿ)
ತಾಯಿಯ ಡೇ (ಜಾರ್ಜಿಯಾ)
ಕ್ರೀಡಾಪಟುಗಳು ಡೇ (ಈಜಿಪ್ಟ್)
ಶಿಕ್ಷಕರ ದಿನ (ಲೆಬನಾನ್)

ಹೊರಗಿನ ಸಂಪರ್ಕಗಳು

ಇತಿಹಾಸದಲ್ಲಿ ಈ ದಿನ 
ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
ಆನ್-ದಿಸ್-ಡೇ ತಾಣ

 ದಿನಗಳು
 ಮಾರ್ಚ್
ದೇಶ

ಒಂದೇ ರಾಜಕೀಯ ಆಡಳಿತದಲ್ಲಿರುವ ಸ್ವತಂತ್ರ ಭೌಗೋಳಿಕ ಪ್ರದೇಶವು ಅಂತರರಾಷ್ಟ್ರೀಯ ರಾಜಕೀಯದಲ್ಲಿ ಒಂದು ದೇಶ ಅಥವಾ ಸಾರ್ವಭೌಮ ರಾಷ್ಟ್ರವೆಂದು ಪರಿಗಣಿತವಾಗುತ್ತದೆ. ಕೆಲವೊಮ್ಮೆ ರಾಜ್ಯ ಪದವನ್ನು ಇದಕ್ಕೆ ತತ್ಸಮವಾಗಿ ಬಳಸಲಾಗುತ್ತದೆ (ಉದಾ. ವಿಶ್ವಸಂಸ್ಥೆಯಲ್ಲಿ).
ದೇಶಗಳ ಸಂವಿಧಾನ ಹಾಗೂ ಕಾನೂನಿನ ಭಾಷಾಪ್ರಯೋಗಗಳಲ್ಲಿ ಸಾಮಾನ್ಯವಾಗಿ ದೇಶವನ್ನು ರಾಜ್ಯವೆಂದೂ ಕರೆಯಲಾಗುತ್ತದೆ.
ಇದಲ್ಲದೆ ಯುನೈಟೆಡ್ ಕಿಂಗ್‍ಡಮ್‌ನಂತ‍ಹ ಒಕ್ಕೂಟಗಳು ದೇಶವೆಂದು ಪರಿಗಣಿತವಾದರೂ, ಅದರ ವಿಭಾಗೀಯ ಪ್ರಾಂತ್ಯಗಳಾದ ಇಂಗ್ಲೆಂಡ್, ಸ್ಕಾಟ್ಲೆಂಡ್, ವೇಲ್ಸ್ ಮತ್ತು ಉತ್ತರ ಐರ್‍ಲೆಂಡ್‌ಗಳು ಕೂಡ ದೇಶಗಳೆಂದು ಕರೆಯಲ್ಪಡುತ್ತವೆ.

ವಿಶ್ವಸಂಸ್ಥೆಯಿಂದ ಮಾನ್ಯತೆಗೊಂಡಿರುವ ದೇಶಗಳು ೧೯೩. ಇದಲ್ಲದೆ ಪ್ರಪಂಚದ ಹಲವು ಪ್ರಾಂತ್ಯಗಳು, ಪಂಗಡಗಳು, ಸಂಸ್ಕೃತಿಗಳು ತಮ್ಮನ್ನು ಪ್ರತ್ಯೇಕ ರಾಷ್ಟ್ರಗಳೆಂದು ಪರಿಗಣಿಸಿಕೊಳ್ಳುತ್ತವೆ. ಇದರಲ್ಲಿ ಕೆಲವು ಅನೇಕ ರಾಷ್ಟ್ರಗಳ ಮನ್ನಣೆಯನ್ನೂ ಪಡೆದಿವೆ.

ರಾಷ್ಟ್ರವು ಒಂದು ದೊಡ್ಡ ರೀತಿಯ ಸಾಮಾಜಿಕ ಸಂಘಟನೆಯಾಗಿದ್ದು, ಅಲ್ಲಿ ಭಾಷೆ, ಇತಿಹಾಸ, ಜನಾಂಗೀಯತೆ, ಸಂಸ್ಕೃತಿ, ಪ್ರದೇಶ ಮತ್ತು / ಅಥವಾ ಸಮಾಜದಂತಹ ನಿರ್ದಿಷ್ಟ ಜನಸಂಖ್ಯೆಯಾದ್ಯಂತ ಹಂಚಿಕೆಯ ವೈಶಿಷ್ಟ್ಯಗಳ ಸಂಯೋಜನೆಯಿಂದ ಸಾಮೂಹಿಕ ಗುರುತು ಹೊರಹೊಮ್ಮಿದೆ. ಒಂದು ರಾಷ್ಟ್ರವನ್ನು ರೂಪಿಸುವುದು ವ್ಯಾಪಕವಾಗಿ ಬದಲಾಗಬಹುದು. ಏಕೆಂದರೆ ಕೆಲವು ರಾಷ್ಟ್ರಗಳು ಜನಾಂಗೀಯತೆಯ ಸುತ್ತ ನಿರ್ಮಿಸಲ್ಪಟ್ಟಿವೆ. ಆದರೆ ಇತರವು ರಾಜಕೀಯ ಸಂವಿಧಾನಗಳಿಗೆ ಬದ್ಧವಾಗಿವೆ. ರಾಷ್ಟ್ರವು ಸಾಮಾನ್ಯವಾಗಿ ಒಂದು ಜನಾಂಗೀಯ ಗುಂಪಿಗಿಂತ ಹೆಚ್ಚು ಬಹಿರಂಗವಾಗಿ ರಾಜಕೀಯವಾಗಿರುತ್ತದೆ. ರಾಷ್ಟ್ರವನ್ನು ತನ್ನ ಸ್ವಾಯತ್ತತೆ, ಏಕತೆ ಮತ್ತು ನಿರ್ದಿಷ್ಟ ಹಿತಾಸಕ್ತಿಗಳ ಬಗ್ಗೆ ಜಾಗೃತವಾಗಿರುವ ಸಾಂಸ್ಕೃತಿಕ-ರಾಜಕೀಯ ಸಮುದಾಯ ಎಂದೂ ವ್ಯಾಖ್ಯಾನಿಸಲಾಗಿದೆ.

ರಾಷ್ಟ್ರಗಳು ಸಾಮಾಜಿಕವಾಗಿ ನಿರ್ಮಿಸಲ್ಪಟ್ಟಿವೆ, ಐತಿಹಾಸಿಕವಾಗಿ ಅನಿಶ್ಚಿತವಾಗಿವೆ ಮತ್ತು ಸಾಂಸ್ಥಿಕವಾಗಿ ಹೊಂದಿಕೊಳ್ಳುತ್ತವೆ ಎಂಬುದು ವಿದ್ವಾಂಸರಲ್ಲಿ ಒಮ್ಮತವಾಗಿದೆ. ಇತಿಹಾಸದುದ್ದಕ್ಕೂ, ಜನರು ತಮ್ಮ ಸಂಬಂಧಿಕರ ಗುಂಪು ಮತ್ತು ಸಂಪ್ರದಾಯಗಳು, ಪ್ರಾದೇಶಿಕ ಅಧಿಕಾರಿಗಳು ಮತ್ತು ತಮ್ಮ ತಾಯ್ನಾಡಿನೊಂದಿಗೆ ಸಂಬಂಧವನ್ನು ಹೊಂದಿದ್ದರು. ಆದರೆ ರಾಷ್ಟ್ರೀಯತೆ - ರಾಜ್ಯ ಮತ್ತು ರಾಷ್ಟ್ರವು ಒಂದು ರಾಷ್ಟ್ರೀಯ ರಾಜ್ಯವಾಗಿ ಒಗ್ಗೂಡಬೇಕು ಎಂಬ ನಂಬಿಕೆ - 18 ನೇ ಶತಮಾನದ ಅಂತ್ಯದವರೆಗೆ ಪ್ರಮುಖ ಸಿದ್ಧಾಂತವಾಗಲಿಲ್ಲ. ರಾಷ್ಟ್ರಗಳು ಹೇಗೆ ಅಭಿವೃದ್ಧಿ ಹೊಂದಿದವು ಎಂಬುದರ ಕುರಿತು ಮೂರು ಗಮನಾರ್ಹ ದೃಷ್ಟಿಕೋನಗಳು ಇಲ್ಲಿವೆ. ರಾಷ್ಟ್ರೀಯತೆಯ ಜನಪ್ರಿಯ ಪರಿಕಲ್ಪನೆಗಳನ್ನು ಪ್ರತಿಬಿಂಬಿಸುವ ಆದರೆ ಶಿಕ್ಷಣ ತಜ್ಞರಲ್ಲಿ ಹೆಚ್ಚಾಗಿ ಒಲವು ಕಳೆದುಕೊಂಡಿರುವ ಆದಿಮತ್ವ (ಬಹುವಾರ್ಷಿಕತೆ), ಯಾವಾಗಲೂ ರಾಷ್ಟ್ರಗಳಿವೆ ಮತ್ತು ರಾಷ್ಟ್ರೀಯತೆಯು ನೈಸರ್ಗಿಕ ವಿದ್ಯಮಾನವಾಗಿದೆ ಎಂದು ಪ್ರಸ್ತಾಪಿಸುತ್ತದೆ. ಜನಾಂಗೀಯತೆಯು ರಾಷ್ಟ್ರೀಯತೆಯನ್ನು ಕ್ರಿಯಾತ್ಮಕ, ವಿಕಸನಗೊಳ್ಳುತ್ತಿರುವ ವಿದ್ಯಮಾನವೆಂದು ವಿವರಿಸುತ್ತದೆ ಮತ್ತು ರಾಷ್ಟ್ರಗಳು ಮತ್ತು ರಾಷ್ಟ್ರೀಯತೆಯ ಅಭಿವೃದ್ಧಿಯಲ್ಲಿ ಚಿಹ್ನೆಗಳು, ಪುರಾಣಗಳು ಮತ್ತು ಸಂಪ್ರದಾಯಗಳ ಮಹತ್ವವನ್ನು ಒತ್ತಿಹೇಳುತ್ತದೆ. ರಾಷ್ಟ್ರೀಯತೆಯ ಪ್ರಬಲ ವಿವರಣೆಯಾಗಿ ಆದಿಮವಾದ(ಆದಿಮತ್ವ) ವನ್ನು ಮೀರಿಸಿದ ಆಧುನೀಕರಣ ಸಿದ್ಧಾಂತವು ರಚನಾತ್ಮಕ ವಿಧಾನವನ್ನು ಅಳವಡಿಸಿಕೊಳ್ಳುತ್ತದೆ ಮತ್ತು ಕೈಗಾರಿಕೀಕರಣ, ನಗರೀಕರಣ ಮತ್ತು ಸಾಮೂಹಿಕ ಶಿಕ್ಷಣದಂತಹ ಆಧುನೀಕರಣದ ಪ್ರಕ್ರಿಯೆಗಳಿಂದಾಗಿ ರಾಷ್ಟ್ರೀಯತೆ ಹೊರಹೊಮ್ಮಿತು ಎಂದು ಪ್ರಸ್ತಾಪಿಸುತ್ತದೆ. ಇದು ರಾಷ್ಟ್ರೀಯ ಪ್ರಜ್ಞೆಯನ್ನು ಸಾಧ್ಯವಾಗಿಸಿತು.

ಇದನ್ನೂ ನೋಡಿ 
 ದೇಶಗಳ ಪಟ್ಟಿ - ಎಲ್ಲಾ ವಿಶ್ವಸಂಸ್ಥೆ ಮನ್ನಿತ ದೇಶಗಳನ್ನು, ವಿಶ್ವಸಂಸ್ಥೆಯ ಮನ್ನಣೆಯಿರದ ಸ್ವತಂತ್ರ ರಾಜ್ಯಗಳನ್ನು, ಬೇರೆ ರಾಷ್ಟ್ರಗಳ ಅಧೀನತೆಯಲ್ಲಿರುವ ಜನನಿಬಿಡ ಪ್ರದೇಶಗಳನ್ನು ಮತ್ತು ವಿಶೇಷ ಆಡಳಿತ ಪ್ರದೇಶಗಳನ್ನು ಒಳಗೊಂಡ ಪಟ್ಟಿ.
 ಸಾರ್ವಭೌಮ ದೇಶಗಳ ಪಟ್ಟಿ - ಎಲ್ಲಾ ವಿಶ್ವಸಂಸ್ಥೆ ಮನ್ನಿತ ದೇಶಗಳನ್ನು ಒಳಗೊಂಡ ಪಟ್ಟಿ.
 ಸಂಯುಕ್ತ ರಾಷ್ಟ್ರ ಸಂಸ್ಥೆಯ ಸದಸ್ಯ ರಾಷ್ಟ್ರಗಳು

ಉಲ್ಲೇಖಗಳು

ದೇಶಗಳು
ರಾಜಕೀಯ
ಕುಮಾರ ವಾಲ್ಮೀಕಿ

೧೫ನೆಯ ಶತಮಾನದಲ್ಲಿ ಜೀವಿಸಿದ ಕುಮಾರ ವಾಲ್ಮೀಕಿಯು ವಿಜಯಪುರ ಜಿಲ್ಲೆಯ ತೊರವೆ ಗ್ರಾಮದವನು. ಅಲ್ಲಿನ ದೇವರಾದ ನರಸಿಂಹನ ಅಂಕಿತದಲ್ಲಿ ಕಾವ್ಯರಚನೆ ಮಾಡಿದ್ದಾನೆ. ಈತ ಬರೆದ “ತೊರವೆ ರಾಮಾಯಣ”ವು ಜನಪ್ರಿಯವಾದ ನಡುಗನ್ನಡ ಕಾವ್ಯವಾಗಿದೆ. ಕವಿರಾಜಹಂಸ ಈತನ ಬಿರುದು. ಕುಮಾರ ವಾಲ್ಮೀಕಿಯ ನಿಜವಾದ ಹೆಸರು: ನರಹರಿ.

ಕಾಲ
ಕ್ರಿ.ಶ.ಸು. ೧೫೦೦.

ಕೃತಿ

ತೊರವೆ ರಾಮಾಯಣ, ಐರಾವಣನಕಾಳಗ.

ಸ್ಥಳ

ವಿಜಯಪುರ ಜಿಲ್ಲೆಯ ತೊರವೆ ಗ್ರಾಮ. ಅಲ್ಲಿನ ದೇವರಾದ ನರಸಿಂಹನ ಅಂಕಿತದಲ್ಲಿ ಕಾವ್ಯರಚನೆ ಮಾಡಿದ್ದಾನೆ.

ಬಿರುದು

ಕವಿರಾಜ ಹಂಸ

ತೊರವೆ ರಾಮಾಯಣ

ಈತ ಬರೆದ ತೊರವೆ ರಾಮಾಯಣವು ಜನಪ್ರಿಯವಾದ ನಡುಗನ್ನಡ ಕಾವ್ಯವಾಗಿದೆ. ಕುಮಾರವ್ಯಾಸನಂತೆ ಈತ ಸಹ ಭಾಮಿನಿ ಷಟ್ಪದಿಯಲ್ಲಿ ರಚಿಸಿರುತ್ತಾನೆ. ಇದು ಎರಡು ಸಂಪುಟಗಳ ಬೃಹತ್ಕಾವ್ಯ.

ಸಾಹಿತ್ಯ

ವಾಲ್ಮೀಕಿ ರಾಮಾಯಣದ ಕಥೆಯನ್ನು ಅಂದಗೆಡದಂತೆ ಮೊತ್ತ ಮೊದಲಬಾರಿಗೆ ಕನ್ನಡಕ್ಕೆ ಕೊಟ್ಟ ಕೀರ್ತಿ ತೊರವೆಯ ನರಹರಿಗೆ ಅರ್ಥಾತ್ ಕುಮಾರವಾಲ್ಮೀಕಿಗೆ ಸೇರಿದ್ದು. ನಿರೂಪಣೆ ಮತ್ತು ದೃಷ್ಟಿಗಳಲ್ಲಿ ನಾರಣಪ್ಪನ ಸಂಪ್ರದಾಯಕ್ಕೆ ಸೇರಿದವನು ನರಹರಿ. ರಾಮಾವತಾರದ ಮಹತ್ವವನ್ನು ಸಾರಿ ರಾಮಭಕ್ತಿಯ ತರಂಗಿಣಿಯಲ್ಲಿ ಆಸ್ತಿಕರನ್ನು ಮೀಯಿಸುವುದೇ ಅವನ ಪರಮ ಗುರಿ. ನಾರಣಪ್ಪನ ಭಾಷಾ ಸಾಮರ್ಥ್ಯವಾಗಲೀ ರೂಪಕ ವೈಭವವಾಗಲೀ ಕಲ್ಪನೋಜ್ವಲತೆಯಾಗಲೀ ಅವನಿಗಿಲ್ಲ. ಜನಮನಸ್ಸಿಗೆ ತಾಕುವಂತೆ ಸರಳವಾಗಿ ನಿರರ್ಗಳವಾಗಿ ಕಥೆ ಹೇಳುವುದೇ ಅವನ ಉದ್ದೇಶ. ರಾಮವ್ಯಕ್ತಿತ್ವಕ್ಕೆ ತನ್ನನ್ನು ಅರ್ಪಿಸಿಕೊಂಡದ್ದರಿಂದ ಕಾವ್ಯದಲ್ಲಿ ತಲೆದೋರುವ ರಾಮಚಾರಿತ್ರ್ಯದ ಕೆಲವು ವಿರೋಧಾಭಾಸಗಳ ಬಗ್ಗೆ ಆತ ತಲೆಕೆಡಿಸಿಕೊಳ್ಳುವುದಿಲ್ಲ. ರಾಮ ದೇವರಾದುದರಿಂದ ಆತನ ಕಾರ್ಯಗಳೆಲ್ಲ ದೋಷರಹಿತವೆಂದೇ ಅವನ ಭಾವನೆ. ಆದ್ದರಿಂದ ಬುದ್ದಿಜನ್ಯವಾದ ಜಿಜ್ಞಾಸೆಗಳಿಗೆ ಇಲ್ಲಿ ಎಡೆಯೇ ಇಲ್ಲ. ಮೂಲಕಥೆಯನ್ನು ಅಗತ್ಯವಾದೆಡೆ ಹಿಗ್ಗಿಸಿ, ಅನಗತ್ಯವಾದೆಡೆ ಸಂಕ್ಷಿಪ್ತಗೊಳಿಸುವುದು ಶ್ರೇಷ್ಠ ಕವಿಯ ಸಲ್ಲಕ್ಷಣಗಳಲ್ಲಿ ಒಂದು. ಆದರೆ ಕುಮಾರವಾಲ್ಮೀಕಿ ವಾಲ್ಮೀಕಿಯ ಕಥಾಸಂವಿಧಾನವನ್ನು ಅತ್ಯಂತ ಅಗತ್ಯವೂ ರೋಚಕವೂ ಆದ ಎಡೆಗಳಲ್ಲೇ ಕುಗ್ಗಿಸಿ, ಅನಗತ್ಯವೂ ಅನಾಕರ್ಷಕವೂ ಆದೆಡೆಗಳಲ್ಲೆ ಹಿಗ್ಗಿಸಿ ಕಾವ್ಯಕ್ಕೆ ಬೊಜ್ಜು ಹೆಚ್ಚಿಸಿದ್ದಾನೆ. 

ವಾಲ್ಮೀಕಿಯಲ್ಲಿ ಬಾಲಕಾಂಡ ಅತ್ಯಂತ ಚಿಕ್ಕದು. ಆದರೆ ನರಹರಿ ಅದನ್ನು ಸುಮಾರು ಎರಡರಷ್ಟು ಗಾತ್ರಕ್ಕೆ ಉಬ್ಬಿಸಿ ನೀರಸಗೊಳಿಸಿದ್ದಾನೆ. ಹಾಗೆಯೇ ಅತ್ಯಂತ ಪ್ರಭಾವಕಾರಿಯೂ ಮಾನವೀಯತೆಯ ಅಂತರಾಳದ ಪ್ರಬಲ ಅನಿಸಿಕೆಗಳ ಕ್ರಿಯೆಗಳ ಜ್ವಲಂತ ಸಮರ್ಥ ಚಿತ್ರಣವಿರುವ ಅಯೋಧ್ಯಾ ಕಾಂಡವನ್ನು ಅನುಚಿತವಾಗಿ ಹ್ರಸ್ವಗೊಳಿಸಿಬಿಟ್ಟಿದ್ದಾನೆ. ಯುದ್ಧಕಾಂಡವಂತೂ ಸಹನಾತೀತವಾಗಿ ಅಕ್ಷಮ್ಯವಾಗಿ ಲಂಬಿತವಾಗಿದೆ, ನಿಸ್ಸಾರವಾಗಿದೆ. ಸಂವಾದಗಳ ಮೂಲಕ ವಾಲ್ಮೀಕಿಯ ಪಾತ್ರಗಳಲ್ಲಿ ವ್ಯಕ್ತಗೊಳ್ಳುವ ಜೀವನ ಸಂಘರ್ಷ ಇಲ್ಲಿ ತೀರಾ ಸಪ್ಪೆಯಾಗಿದೆ. ಇಡೀ ಕೃತಿ ರಾಮಮಹಿಮಾಮಯವಾಗಿದ್ದು, ಸರಳ ನಿರೂಪಣೆಯಿಂದಾಗಿ ಸಾಮಾನ್ಯ ಜನಪ್ರಿಯತೆಯನ್ನು ಪಡೆಯಿತೆಂಬುದನ್ನು ಬಿಟ್ಟರೆ, ಇದರ ಕೊರತೆಗಳ ಪಟ್ಟಿಯನ್ನು ಹೀಗೇ ಬೆಳೆಸುತ್ತ ಹೋಗಬಹುದು.

ತೊರವೆ ರಾಮಾಯಣದ ಗದ್ಯಾನುವಾದವನ್ನು ಕೆ.ಎಸ್.ಕೃಷ್ಣಮೂರ್ತಿಯವರು ಮಾಡಿದ್ದಾರೆ.

ಉಲ್ಲೇಖಗಳು

ಕನ್ನಡ ಸಾಹಿತ್ಯ
ಸಾಹಿತಿಗಳು
ಪೊನ್ನ

ಪೊನ್ನನು ಹಳೆಗನ್ನಡದ ಮೂವರು ರತ್ನತ್ರಯರಲ್ಲಿ ಒಬ್ಬನು. (ಇತರ ಇಬ್ಬರೆಂದರೆ ಪಂಪ ಹಾಗು ರನ್ನ). ಈತನ ಕಾಲ ಕ್ರಿ.ಶ.೯೫೦. ರಾಷ್ಟ್ರಕೂಟ ಚಕ್ರವರ್ತಿ ೩ನೆಯ ಕೃಷ್ಣನ ಆಸ್ಥಾನದಲ್ಲಿ(೯೩೯-೯೬೫) ಪೊನ್ನನು ಆಸ್ಥಾನ ಕವಿಯಾಗಿದ್ದನು. ಕನ್ನಡ ಹಾಗು ಸಂಸ್ಕೃತ ಗಳಲ್ಲಿ ಇವನಿಗೆ ಅಪಾರ ಪಾಂಡಿತ್ಯವಿದ್ದುದರಿಂದ ಈತನಿಗೆ ‘ಉಭಯ ಕವಿಚಕ್ರವರ್ತಿ’ ಎಂದು ಕರೆಯಲಾಗುತ್ತಿತ್ತು. ಈತನು ತನ್ನನ್ನು ‘ಕುರುಳ್ಗಳ ಸವಣ’ ಎಂದು ಕರೆದುಕೊಂಡಿದ್ದಾನೆ. ಆದುದರಿಂದ ಈತನು ಜೈನ ಸನ್ಯಾಸಿಯಂತೆ ಇದ್ದನೆಂದು ಭಾವಿಸಬಹುದು.

ಕೃತಿಗಳು 
ಪೊನ್ನನು ೪ ಕಾವ್ಯಗಳನ್ನು ರಚಿಸಿದ್ದಾನೆಂದು ಹೇಳಲಾಗುತ್ತಿದೆ. ಲಭ್ಯವಿರುವ ಕಾವ್ಯಗಳು ಎರಡು:

 ಶಾಂತಿಪುರಾಣ
 ಜಿನಾಕ್ಷರಮಾಲೆ

 ಭುವನೈಕ ರಾಮಾಭ್ಯುದಯ.                                                                                                   .                                                                   
  ಗತಪ್ರತ್ಯಾಗತ .

೧.ಶಾಂತಿ ಪುರಾಣ -ಇದಕ್ಕೆ 'ಪುರಾಣ ನಾಮ ಚೂಡಾಮಣಿ'ಎಂಬ ಪರ್ಯಾಯನಾಮವಿದೆ.೧೨ ಆಶ್ವಾಸಗಳಲ್ಲಿ ರಚನೆಯಾಗಿರುವ ಈ ಚಂಪೂ ಕಾವ್ಯ ೧೬ನೆಯ ತೀರ್ಥಂಕರನಾದ ಶಾಂತಿನಾಥನನ್ನು ಕುರಿತದ್ದು.ಈ ಕಾವ್ಯದಲ್ಲಿ ಪೊನ್ನನ ವಿದ್ವತ್ತು,ಪ್ರೌಢಿಮೆ,ಭಾಷೆ,ಛಂದಸ್ಸುಗಳ ಮೇಲೆ ಇರುವ ಹಿಡಿತ ಎದ್ದು ಕಾಣುತ್ತದೆ.ತೀರ್ಥಂಕರನಾಗಲಿರುವವನು ೬ನೆಯ ಜನ್ಮದಲ್ಲಿ 'ಅಪರಾಜಿತ'ನಾಗಿ ಹುಟ್ಟಿದಂದಿನಿಂದ ಕಥೆ ಆರಂಭವಾಗಿ,ಕೊನೆಯ ೩(೧೦-೧೨) ಆಶ್ವಾಸಗಳಲ್ಲಿ ಶಾಂತಿನಾಥನ ಸ್ವಂತ ಜೀವನವೂ,ಸಿದ್ಧಿಯೂ ವರ್ಣಿಸಲ್ಪಟ್ಟಿದೆ.ಜೈನಧರ್ಮದ ತತ್ವಗಳನ್ನು ಕವಿ ಕಾವ್ಯದುದ್ದಕ್ಕೂ ಪ್ರತಿಪಾದಿಸಿದ್ದಾನೆ.

೨.ಜಿನಾಕ್ಷರಮಾಲೆ-೩೯ ಕಂದಪದ್ಯಗಳಿರುವ ಕೃತಿ.'ಕ'ಕಾರದಿಂದ ಹಿಡಿದು 'ಳ'ಕಾರದವರೆಗೂ ಕ್ರಮವಾಗಿ ಒಂದೊಂದು ಪದ್ಯಾಕ್ಷರ ಆರಂಭವಾಗುತ್ತದೆ.

೩.ಭುವನೈಕ ರಾಮಾಭ್ಯುದಯ-ಇದು ೧೪ ಆಶ್ವಾಸಗಳ ಚಂಪೂ ಕಾವ್ಯ.ಈ ಗ್ರಂಥವು ಲಭ್ಯವಿಲ್ಲವಾದ್ದರಿಂದ ಇದರ ಕಥಾವಸ್ತು ಚಕ್ರವರ್ತಿ ಕೃಷ್ಣನ ಸಾಮಂತರಾಜ ಶಂಕರಗಂಡನ ಕುರಿತುದೊ,ಅಥವಾ ರಾಮಕಥೆಯನ್ನು ಕುರಿತುದೊ,ಇಲ್ಲವೇ ತನ್ನನ್ನು 'ಕೋದಂಡರಾಮ'ನೆಂದು ಕರೆದುಕೊಳ್ಳುತ್ತಿದ್ದ  ಚೋಳರಾಜ ರಾಜಾದಿತ್ಯನ  ಮೇಲೆ ಮುಮ್ಮಡಿಕೃಷ್ನ ತಕ್ಕೋಲದಲ್ಲಿ ವಿಜಯ ಸಾಧಿಸಿದ ಕಥೆಯೋ ಎಂಬುದು ಸ್ಪಷ್ಟವಾಗಿ ತಿಳಿದಿಲ್ಲ.ಮಲ್ಲಪನ ಮಗಳಾದ 'ದಾನಚಿಂತಾಮಣಿ'ಅತ್ತಿಮಬ್ಬೆಯು ಈ ಕೃತಿಯ ಸಾವಿರ ಪ್ರತಿಗಳನ್ನು ಮಾಡಿಸಿ,ಧರ್ಮಶ್ರದ್ಧೆಯುಳ್ಳವರಿಗೆ ಹಂಚಿದಳಂತೆ.

 ಕನ್ನಡ ಸಾಹಿತ್ಯ
 ಸಾಹಿತಿಗಳು
ಕವಿಗಳು
ಭರತೇಶ ವೈಭವ

‘ಭರತೇಶ ವೈಭವ’ ರತ್ನಾಕರವರ್ಣಿಯ ಮೇರು ಕೃತಿ. ಇದು ಸಾಂಗತ್ಯ ರೂಪದಲ್ಲಿದೆ. ಆದಿತೀರ್ಥಂಕರ ವೃಷಭನಾಥನ ಮಗ ಭರತ ಈ ಕಾವ್ಯದ ನಾಯಕ. ಈ ಕಾವ್ಯದಲ್ಲಿ ಭೋಗವಿಜಯ, ದಿಗ್ವಿಜಯ, ಯೋಗವಿಜಯ, ಅರ್ಕಕೀರ್ತಿವಿಜಯ,ಮೋಕ್ಷವಿಜಯ ಎನ್ನುವ  ಐದು ಸಂಧಿಗಳಿದ್ದು  ಒಟ್ಟು ಹತ್ತುಸಾವಿರ ಪದ್ಯಗಳಿವೆ.
ಆದಿತೀರ್ಥಂಕರರ ಹಿರಿಯ ಮಗ ಭರತ. ಈತನು ತನ್ನ ೯೬ಸಾವಿರ ರಾಣಿಯರ ಜೊತೆಗೆ ಭೋಗಜೀವನದಲ್ಲಿ ನಿರತನಾಗಿದ್ದ. ಈತನ ಆಯುಧಾಗಾರದಲ್ಲಿ  ಪವಿತ್ರ ಚಕ್ರರತ್ನವೊಂದು ಉದಯಿಸಿ , ದಿಗ್ವಿಜಯಕ್ಕೆ ಹೊರಡಲು ಸೂಚಿಸುತ್ತದೆ. ಭರತ ವಿಜಯಯಾತ್ರೆ ಮಾಡುತ್ತ ತನ್ನ ತಮ್ಮ ಬಾಹುಬಲಿಯ ರಾಜಧಾನಿ ಪೌದನಪುರಕ್ಕೆ ಬರುತ್ತಾನೆ. ಚಕ್ರರತ್ನ ಅಲ್ಲಿ ನಿಲ್ಲುತ್ತದೆ. ಬಾಹುಬಲಿ ಅಣ್ಣನೊಡನೆ ಹೋರಾಡುತ್ತಾನೆ. ಭರತ ಬಾಹುಬಲಿಯ ಮನಸ್ಸನ್ನು ಒಲಿಸುತ್ತಾನೆ. ಬಾಹುಬಲಿ ವಿರಕ್ತನಾಗಿ ಜಿನದೀಕ್ಷೆ  ಪಡೆದು ತಪಸ್ಸಿಗೆ ತೆರಳುತ್ತಾನೆ. ತನ್ನ ರಾಜಧಾನಿಗೆ ಮರಳಿದ ಭರತ ತಾನೂ ವಿರಕ್ತನಾಗಿ ತಪಸ್ಸಿಗೆ ತೆರಳಿ ಮೋಕ್ಷ ಸಂಪಾದಿಸುತ್ತಾನೆ. 
ಇದಿಷ್ಟು ಕತೆಯ ತಿರುಳು.
ಕರ್ನಾಟಕದ ಶಿಲ್ಪಕಲಾವೈಭವನ್ನು ಸಾರುವ  ಒಂದೇ ಶಿಲೆಯಲ್ಲಿ ಕೆತ್ತಲಾದ  ಬಾಹುಬಲಿಯ ಮೂರ್ತಿ ಶ್ರವಣ ಬೆಳಗೊಳದಲ್ಲಿದೆ. ಹನ್ನೆರಡು ವರ್ಷಕ್ಕೊಮ್ಮೆ  ಈ ಶಿಲಾಮೂರ್ತಿಗೆ ಮಜ್ಜನವಾಗುತ್ತದೆ.

ಉಲ್ಲೇಖ

 ಕನ್ನಡ ಸಾಹಿತ್ಯ
 ಕೃತಿಗಳು
ಶಬರಶಂಕರ ವಿಳಾಸ

ಶಬರಶಂಕರ ವಿಳಾಸವು ಷಡಕ್ಷರದೇವ ಬರೆದ ಐದು ಆಶ್ವಾಸಗಳುಳ್ಳ ಚಿಕ್ಕ ಕಾವ್ಯ.  ವನವಾಸದ ಸಮಯದಲ್ಲಿ ಅರ್ಜುನನು ಒಂಟಿಯಾಗಿ ಕಾನನದಲ್ಲಿ ಇದ್ದುಕೊಂಡು , ತಪಸ್ಸು ಮಾಡಿ  ಈಶ್ವರನನ್ನು ಒಲಿಸಿಕೊಂಡು, ಶಬರವೇಷದಿಂದ ಬಂದ ಈಶ್ವರನೊಡನೆ ಕಾಳಗ ಮಾಡಿ , ಅವನಿಂದ ಪಾಶುಪತಾಸ್ತ್ರವನ್ನು ಪಡೆದದ್ದು ಈ ಕಾವ್ಯದ ಕಥೆ.

 ಕನ್ನಡ ಸಾಹಿತ್ಯ
 ಕೃತಿಗಳು
ಎಚ್.ಜಿ.ರಾಧಾದೇವಿ

ಎಚ್.ಜಿ.ರಾಧಾದೇವಿಯವರು ಕನ್ನಡದ ಜನಪ್ರಿಯ ಲೇಖಕಿಯರಲ್ಲೊಬ್ಬರು. 
ಇವರು ಮೂವತ್ತಕ್ಕೂ ಹೆಚ್ಚು ಕಾದಂಬರಿಗಳನ್ನು ರಚಿಸಿದ್ದಾರೆ.

ಬಾಲ್ಯ ಮತ್ತು ವೃತ್ತಿ
ರಾಧಾಮಣಿಯವರು ಹುಟ್ಟಿದ್ದು ಕೋಲಾರ ಜಿಲ್ಲೆಯ ಶಿಡ್ಲಘಟ್ಟದಲ್ಲಿ. ತಂದೆ  ಗೋಪಿನಾಥಾಚಾರ್‌ರವರು ಪ್ರಾಥಮಿಕ ಶಾಲಾ ಶಿಕ್ಷಕರು.ಕೋಲಾರದಲ್ಲಿ ಸರಕಾರಿ ಪ್ರೌಢಶಾಲೆಯಲ್ಲಿ ಎಸ್.ಎಸ್.ಎಲ್.ಸಿ. ಯಲ್ಲಿ ಪ್ರಥಮ ದರ್ಜೆಯಲ್ಲಿ ಉತ್ತೀರ್ಣರಾದರು.ಎಸ್.ಎಸ್.ಎಲ್.ಸಿ.ಯ ನಂತರ ಮುಂದಿನ ಓದಿಗೆ ತಡೆಯುಂಟಾಗಿ ಬಿಡುವಿನ ವೇಳೆಯಲ್ಲಿ ಪ್ರಾರಂಭಿಸಿದ ಮನೆ ಪಾಠ ಆರಂಭಿಸಿದರು.ಇದರಿಂದ ದೊರೆತ ಅನುಭವವೇ ಶಾಲಾ ಶಿಕ್ಷಕಿಯಾಗುವ ಅವಕಾಶಕ್ಕೆ ದಾರಿಯಾಯಿತು. ಹದಿನೆಂಟನೇ ವಯಸ್ಸಿಗೆ ಕೋಲಾರದ ಮೆಥೊಡಿಸ್ಟ್ ಮಿಷಿನ್ ಶಾಲೆಯಲ್ಲಿ ಉದ್ಯೋಗ ದೊರಕಿತು. ಬಾಲ್ಯದಿಂದಲೂ ರೂಢಿಸಿಕೊಂಡಿದ್ದ ವಿಸ್ತ್ರತ ಓದು ಬರವಣಿಗೆಯನ್ನು ಪ್ರಾರಂಭಿಸಲು ಉತ್ತೇಜನ ನೀಡಿತು.

ಬರಹ
ರಾಧಾದೇವಿ’ ಎಂಬ ಕಾವ್ಯನಾಮದಿಂದ ಸಣ್ಣ ಕಥೆಗಳು, ವಿವಿಧ ವಿಷಯಗಳಿಗೆ ಸಂಬಂಧಿಸಿದ ಲೇಖನಗಳನ್ನು ಪತ್ರಿಕೆಗಳಿಗೆ ಬರೆದಿದ್ದಾರೆ. ದುಡಿಯುವ ಮಹಿಳೆಯರ ಸಮಸ್ಯೆಗಳ ಬಗ್ಗೆ ಹಲವಾರು ಲೇಖನಗಳನ್ನು ಬರೆದಿದ್ದಾರೆ. ‘ಆಫೀಸ್ ಹೊತ್ತಿಗೆ ಅನಂತನ ಅವಾಂತರಗಳು’ ಎಂಬ ಹಾಸ್ಯ ಲೇಖನದಲ್ಲಿ ಪತಿಯ ಆಫೀಸ್ ತರಾತುರಿ, ಮಕ್ಕಳ ಕೋಟಲೆ, ಗೃಹಿಣಿಯ ಗಡಿಬಿಡಿಗಳನ್ನು ಚಿತ್ರಿಸಿದ್ದು ಓದುಗರಿಂದ ದೊರೆತ ಅಪಾರ ಮೆಚ್ಚುಗೆ. ಮೊದಲ ಪ್ರಕಟಿತ ಕಾದಂಬರಿ ‘ಸುವರ್ಣ ಸೇತುವೆ’. ಇದಕ್ಕೆ ಮುನ್ನ ಒಂಬತ್ತು ಕಾದಂಬರಿಗಳನ್ನು ಬರೆದಿದ್ದರು. ಪ್ರಜಾಮತ ಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ‘ಸುವರ್ಣ ಸೇತುವೆ’ಯು ಪ್ರಕಟ,ನಂತರ ಹಿಂದೆ ಬರೆದ ಇತರ ಕಾದಂಬರಿಗಳಿಗೂ ಪ್ರಕಟವಾದವು.ಎಂಬತ್ತೆಂಟು ಕಾದಂಬರಿ,ಮೊದಲ ಹನ್ನೆರಡು ಕಾದಂಬರಿಗಳು ಮೂರಕ್ಕೂ ಹೆಚ್ಚು ಮುದ್ರಣ ಕಂಡಿವೆ. ಇವರ ಕಾದಂಬರಿಗಳನ್ನು ಹಲವಾರು ವಾರ, ಮಾಸ ಪತ್ರಿಕೆಗಳು  ಪ್ರಕಟಿಸಿವೆ. ಮಲ್ಲಿಗೆ, ಹಂಸರಾಗ, ಮಂಜುವಾಣಿ,ತರಂಗ,ಕರ್ಮವೀರ ಪತ್ರಿಕೆಗಳು ಪ್ರಕಟಿಸಿದವು.ಎಂಟು ಪೌರಾಣಿಕ ಕಾದಂಬರಿಗಳನ್ನು ಬರೆದಿದ್ದಾರೆ ,ಅಹಲ್ಯಾ, ದ್ರೌಪದಿ, ಸೀತಾ, ತಾರಾ, ಮಧಡೋದರಿ  ರಾಧೆಗೊಲಿದ ಕೃಷ್ಣ ಮತ್ತು ಸತ್ಯಭಾಮಾವೃತ ಶ್ರೀಕೃಷ್ಣ.

ಪ್ರಶಸ್ತಿ
ಮಿಂಚಿನಿಂದಿಳಿದ ಮೋಹನಾಂಗಿ’ ಜಾನಪದ ಕಥಾಸಂಕಲನಕ್ಕೆ ಧಾರವಾಡದ ವಿದ್ಯಾವರ್ಧಕ ಸಂಘದ ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ಪ್ರಶಸ್ತಿ; 
ಅತ್ತಿಮಬ್ಬೆ ಪ್ರತಿಷ್ಠಾನ ಪ್ರಶಸ್ತಿ,
ವಿಶ್ವೇಶ್ವರಯ್ಯ ಸ್ಮಾರಕ ಪ್ರಶಸ್ತಿ,

ಕಾದಂಬರಿಗಳು

 ಅನುರಾಗ ಅರಳಿತು
 ಒಲವಿನ ಸುಧೆ
 ಒಲಿದು ಬಂದ ಅಪ್ಸರೆ
 ಕತ್ತಲಲ್ಲಿ ಕಂಡ ಮಿಂಚು
 ಗೆಲುವಿನ ಹಾದಿ
 ಚಂದನ ಕಸ್ತೂರಿ
 ಚೆಲ್ಲಿದ ಪನ್ನೀರು
 ಜೇನು ಬೆರೆತ ಹಾಲು
 ದುಂಬಿ ಮುಟ್ಟದ ಹೂವು
 ಬಂಗಾರದ ಮೆಟ್ಟಿಲು
 ಬೇರು ಕಡಿದ ಮರ
 ಭ್ರಮರ ಬಂಧನ
 ವಜ್ರಪಂಜರ
 ಶುಭ ವಸಂತ
 ಸಪ್ತವರ್ಣ ಮಿನುಗಿತು
 ಸುವರ್ಣ ಸೇತುವೆ  
 ಸೊಬಗಿನ ಸೆರೆಮನೆ
 ಸೌಭಾಗ್ಯ ಸಂಪದ
 ಸ್ವಾತಿ ಹನಿ ಸಿಡಿದಾಗ
 ಹಾಲು ಕೊಳದ ಹಂಸ

ಚಲನಚಿತ್ರ
ಅನುರಾಗ ಅರಳಿತು ಹಾಗು ಸುವರ್ಣ ಸೇತುವೆ ಈ ಕಾದಂಬರಿಗಳು ಕನ್ನಡ ಚಲನಚಿತ್ರಗಳಾಗಿ ಜನಪ್ರಿಯವಾಗಿವೆ.

ನಿಧನ
ಎಚ್.ಜಿ.ರಾಧಾದೇವಿಯವರು ೨೦೦೬ ನವೆಂಬರ್ ೯ರಂದು ಬೆಂಗಳೂರಿನಲ್ಲಿ ಅನಾರೋಗ್ಯ ನಿಮಿತ್ತ ನಿಧನರಾದರು.

ಉಲ್ಲೇಖಗಳು

 ಕನ್ನಡ ಸಾಹಿತ್ಯ
ಎಚ್.ಜಿ.ರಾಧಾದೇವಿ
ಎಚ್.ಜಿ.ರಾಧಾದೇವಿ
 ೨೦೦೬ ನಿಧನ
ಕಾದಂಬರಿಕಾರರು
ಉಷಾದೇವಿ

ಉಷಾದೇವಿ - ಕನ್ನಡದ ಸಾಹಿತಿಗಳಲ್ಲೊಬ್ಬರು.

ಉಷಾದೇವಿ ಅವರ ಕೆಲವು ಕಾದಂಬರಿಗಳು
 ಕಾರಂಜಿ
 ನೀತಿದೇವನ ಸನ್ನಿಧಿಯಲ್ಲಿ
 ನೀರ ಮೇಲಣ ಗುಳ್ಳೆ
 ನೆನಪಿನ ಸುಳಿಯಲ್ಲಿ
 ಪಡೆದು ಬಂದ ಭಾಗ್ಯ
 ಪ್ರೇಮದ ಕರೆ
 ಬೆಳದಿಂಗಳ ಬಿಸಿಲು
 ಮುಡಿಯೇರಿದ ಹೂವು
 ಮುರಿದ ಸರಪಳಿ
 ಮೂರು ಮತ್ತೊಂದು
 ಮೊಗ್ಗಿನ ಜಡೆ
 ಹೃದಯ ಬೆಳಗಿತು

 ಕನ್ನಡ ಸಾಹಿತ್ಯ
ಉಷಾದೇವಿ
ಉಷಾದೇವಿ
ರತ್ನಾಕರ ವರ್ಣಿ

ರತ್ನಾಕರವರ್ಣಿಕನ್ನಡದ ಕವಿಗಳಲ್ಲೊಬ್ಬನಾದ. ರತ್ನಾಕರವರ್ಣಿಯ ಕಾಲ ಸುಮಾರು ಕ್ರಿ.ಶ. 1560.  ಇವರ ತಂದೆಯ ಹೆಸರು ದೇವರಾಜ.  ದಕ್ಷಿಣ ಕನ್ನಡ ಜಿಲ್ಲೆಯ ಮೂಡುಬಿದಿರೆ ಈತನ ಜನ್ಮಸ್ಥಳ.  ರತ್ನಾಕರವರ್ಣಿಯು ವಿಜಯನಗರದ ಅರಸರ ಸಾಮಂತರಾಜನಾದ ಕಾರ್ಕಳದ ಭೈರರಾಜನ ಆಸ್ಥಾನದಲ್ಲಿದ್ದರು. ಇವರ ದೀಕ್ಷಾಗುರು ಚಾರುಕೀರ್ತಿ ಆಚಾರ್ಯ. ಮೋಕ್ಷ ಗುರು ಹಂಸನಾಥ. ಇವರಿಗೆ ಶೃಂಗಾರಕವಿ ,ರತ್ನಾಕರ ಸಿದ್ಧ ಎಂಬ ಬಿರುದುಗಳಿವೆ

ವಿವರ
ರತ್ನಾಕರವರ್ಣಿ 16ನೆಯ ಶತಮಾನದ ಜೈನಕವಿ. ಕನ್ನಡದ ಸಾಂಗತ್ಯ ಕವಿಗಳಲ್ಲಿ ಅಗ್ರಗಣ್ಯನಾದವ. ಭರತೇಶವೈಭವ, ತ್ರಿಲೋಕಶತಕ, ರತ್ನಾಕರಾಧೀಶ್ವರ ಶತಕ, ಅಪರಾಜಿತೇಶ್ವರಶತಕ ಎಂಬ ಗ್ರಂಥಗಳ ಕರ್ತೃ. ಇವನಿಗೆ ರತ್ನಾಕರ. ರತ್ನಾಕರಅಣ್ಣ, ರತ್ನಾಕರಸಿದ್ಧ ಎಂಬ ಹೆಸರುಗಳೂ ಇದ್ದು ತನಗೆ ರತ್ನಾಕರಸಿದ್ಧ ಎಂಬ ಹೆಸರು ಅತ್ಯಂತ ಮೆಚ್ಚುಗೆಯಾದುದೆಂದು ಹೇಳಿಕೊಂಡಿದ್ದಾನೆ. ಚಾರುಕೀರ್ತಿ ಆಚಾರ್ಯ ಇವನ ದೀಕ್ಷಾಗುರು. ಹಂಸನಾಥ ಮೋಕ್ಷಗುರು.
ರತ್ನಾಕರವರ್ಣಿ ತನ್ನ ಕಾವ್ಯಗಳಲ್ಲಿ ಸ್ವಂತ ಜೀವಿತಕ್ಕೆ ಸಂಬಂಧಿಸಿದ ಯಾವ ವಿವರಗಳನ್ನೂ ಹೇಳಿಲ್ಲ. ಇವನನ್ನು ಕುರಿತು ಕೆಲವು ಬಾಹ್ಯವಿವರಗಳು ದೊರೆತಿವೆ. ದೇವ ಚಂದ್ರ (1770-1841) ತನ್ನ ರಾಜಾವಳೀಕಥೆಯಲ್ಲಿ ರತ್ನಾಕರವರ್ಣಿಯ ಬಗ್ಗೆ ಕೆಲವು ವಿವರಗಳನ್ನು ಕೊಟ್ಟಿದ್ದಾನೆ. ಆತನ ಹೇಳಿಕೆಯ ಪ್ರಕಾರ ರತ್ನಾಕರವರ್ಣಿ ಸೂರ್ಯವಂಶಕ್ಕೆ ಸೇರಿದವನು. ಕ್ಷತ್ರೀಯ ಕುಲದವನು. ತುಳುನಾಡಿನವನು, ಮೂಡುಬಿದರೆಯವನು, ದೇವರಾಜನ ಮಗ, ರತ್ನಾಕರಾಧೀಶನೆಂದು ಹೆಸರು. ಬಾಲ್ಯದಲ್ಲಿ ಜೈನಾಗಮಗಳ ಶಿಕ್ಷಣವನ್ನು ಪಡೆದಿದ್ದ. ಕವಿಯಾದ ಮೇಲೆ ತೌಳವ ದೇಶದ ಭೈರರಸ ಒಡೆಯರ ಆಸ್ಥಾನ ಕವಿಯಾಗಿ ಶೃಂಗಾರಕವಿಯೆಂಬ ಪ್ರಶಸ್ತಿ ಪಡೆದ.

ರತ್ನಾಕರನ ಧಾರ್ಮಿಕತೆ
ರತ್ನಾಕರ ಸಂಪ್ರದಾಯಗಳಿಗೆ ಶರಣಾದವನಲ್ಲ; ಸಂಸಾರ ಸುಖವನ್ನು ನಿರಾಕರಿಸಬೇಕೆಂದವನಲ್ಲ; ಉಂಡರೇನು ಉಟ್ಟರೇನು ಅಬಲೆಯರೊಡನೆ ಕೂಡಿದರೇನು-ಎಂದು ನೇರವಾಗಿ ಕೇಳಿದವನು; ಯಾವುದರಲ್ಲೂ ಒಂದು ಇತಿಮಿತಿ ಇರಬೇಕೆಂದವನು. ವಸ್ತುವಿನ ಆಯ್ಕೆಯಲ್ಲಿ, ನಿರ್ವಹಣೆಯಲ್ಲಿ, ಛಂದಸ್ಸಿನಲ್ಲಿ, ನಿರೂಪಣೆಯಲ್ಲಿ ಯಾದೃಚ್ಚಿಕವಾಗಿ ನಡೆದವನು. ರೂಢಿ ನೀತಿ ರಿವಾಜುಗಳಲ್ಲಿ ಅರ್ಥಹೀನತೆಯಿದ್ದಾಗ ಮುಲಾಜಿಲ್ಲದೆ ಕಿತ್ತೆಸೆದು ಸರಿಕಂಡ ದಾರಿಯಲ್ಲಿ ಧೀಮಂತನಂತೆ ಹೆಜ್ಜೆ ಹಾಕಿದವನು.
ಅವರು ಬರೆದ ಕೃತಿಗಳಲ್ಲಿ ಹಲವಾರು ಶಾಲಾ ಮಕ್ಕಳಿಗೆ ಪದ್ಯ ಗದ್ಯವಾಗಿ ಬಂದಿವೆ

ರತ್ನಾಕರವರ್ಣಿ ರಚಿಸಿದ ಕೃತಿಗಳು:
 ಭರತೇಶ ವೈಭವ - ರತ್ನಾಕರವರ್ಣಿಯ ಮೇರು ಕೃತಿ.೮೦ಸಂಧಿ ಸಾಂಗತ್ಯ ಕೃತಿ.
 ತ್ರಿಲೋಕ ಶತಕ
 ಅಪರಾಜಿತೇಶ್ವರ ಶತಕ
 ರತ್ನಾಕರಾಧೀಶ್ವರ ಶತಕ
 ಅಣ್ಣನ ಪದಗಳು

ರಚನೆಯ ಕಾಲ

ಭರತೇಶ ವೈಭವ
ಭರತೇಶ ವೈಭವವು ನಡುಗನ್ನಡ ಸಾಹಿತ್ಯದ ಒಂದು ಶ್ರೇಷ್ಠ ಕೃತಿ. ಇದು ರತ್ನಾಕರವರ್ಣಿಯ ಮೇರು ಕೃತಿ.  ಹಳೆಗನ್ನಡದ ಕವಿಗಳು ಛಂದಸ್ಸುಗಳಲ್ಲಿ ತೋಯ್ದ ಘನವಾದ ಕೃತಿಗಳನ್ನು ರಚಿಸುತ್ತಿದ್ದ ಕಾಲದಲ್ಲಿ ರತ್ನಾಕರವರ್ಣಿಯು ಸಾಂಗತ್ಯರೂಪದಲ್ಲಿ ಭರತೇಶ ವೈಭವವನ್ನು ರಚಿಸಿ ಕನ್ನಡ ಕಾವ್ಯದ ಹೊಸ ಶಕೆಯೊಂದಕ್ಕೆ ನಾಂದಿ ಹಾಡುತ್ತಾನೆ.ಉಂಡು ಉಪವಾಸಿ,ಬಳಸಿ ಬ್ರಹ್ಮಚಾರಿ ಭೂ ಮಂಡಲದಲ್ಲಿದ್ದು ನಿಸ್ಸೀಮ.
ಭರತೇಶ ವೈಭವ’ ರತ್ನಾಕರವರ್ಣಿಯು ಸಾಂಗತ್ಯ ರೂಪದಲ್ಲಿದೆ. ಆದಿತೀರ್ಥಂಕರ ವೃಷಭನಾಥನ ಮಗ ಭರತ ಈ ಕಾವ್ಯದ ನಾಯಕ. ಈ ಕಾವ್ಯದಲ್ಲಿ ಭೋಗವಿಜಯ, ದಿಗ್ವಿಜಯ, ಯೋಗವಿಜಯ, ಅರ್ಕಕೀರ್ತಿವಿಜಯ,ಮೋಕ್ಷವಿಜಯ ಎನ್ನುವ ಐದು ಸಂಧಿಗಳಿದ್ದು ಒಟ್ಟು ಹತ್ತುಸಾವಿರ ಪದ್ಯಗಳಿವೆ.

ಭರತೇಶ ವೈಭವ’ ಕಾವ್ಯದಲ್ಲಿ ಒಂದು ಪದ್ಯ:
‘ಬಡವಗೆ ಬಲುರೋಗ ಬಂದು ಬಾಯ್ಬಿಡಲೊರ್ವ/ 
ರೆಡಹಿಯು ಕಾಣರುರ್ವಿಯೊಳು/ 
ಒಡವೆಯುಳ್ಳವಗಲ್ಪರುಜೆ ಬರೆ ವಿಸ್ಮಯ/
ಬಡುತ ಸಾರುವರದು ಸಹಜ’ ||

ಉಲ್ಲೇಖ 
 

ಹಳಗನ್ನಡ ಕವಿಗಳು
ಕವಿಗಳು
 ಕಾಲ:೧೫೬೦
ಅಬ್ದುಲ್ ಮಜೀದ ಖಾನ್

ಅಬ್ದುಲ್ ಮಜೀದ ಖಾನ ಇವರು ಶಿವಮೊಗ್ಗಾ ಜಿಲ್ಲೆಯ ಸಾಗರದಲ್ಲಿ ಜನಿಸಿದರು. ವೃತ್ತಿಯಲ್ಲಿ ಇವರು ಉಪನ್ಯಾಸಕರು. ೧೯೯೧ರಲ್ಲಿ ಇವರಿಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಗೌರವ ಪ್ರಶಸ್ತಿ ಲಭಿಸಿತು. ಇವರು ಅನೇಕ ಹಿಂದಿ ಕೃತಿಗಳನ್ನು ಕನ್ನಡಕ್ಕೆ ಅನುವಾದಿಸಿದ್ದಾರೆ.
ಇವರ ಕೆಲವು ಕೃತಿಗಳು:
 ದಾರಿ ಗುರುತು
 ಉತ್ತರ
 ಅಂಧೇರಿನಗರ
 ದಿಗಂತ
 ಚುಟುಕು
 ಕನ್ನಡ ಸಾಹಿತ್ಯ
ಅಬ್ದುಲ್ ಮಜೀದ ಖಾನ
ಕೆ.ಎಂ.ನಂಜಪ್ಪ

ಕೆ.ಎಂ.ನಂಜಪ್ಪ ಬೆಂಗಳೂರು ಮಹಾನಗರ ಪಾಲಿಕೆಯ ಮಾಜಿ ಮೇಯರ್, ಕರ್ನಾಟಕ ರೆಡಕ್ರಾಸ್ ಸಂಸ್ಥೆಯ ಅಧ್ಯಕ್ಷ, ಶೇಷಾದ್ರಿಪುರ ಶಿಕ್ಷಣ ದತ್ತಯ ಅಧ್ಯಕ್ಷ, ಆರ್.ವಿ.ಶಿಕ್ಷಣ ಸಂಸ್ಥೆಗಳ ದತ್ತಿಯ ಸದಸ್ಯ, ಬಸವ ಸಮಿತಿ ದತ್ತಿಯ ಸಂಸ್ಥಾಪಕ ಉಪಾಧ್ಯಕ್ಷ, ಹೀಗೆ ಹಲವಾರು ಸಂಘ-ಸಂಸ್ಥೆಗಳ ಮೂಲಕ ಕಳೆದ ೬೫ ವರ್ಷಗಳಿಂದ ಸಮಾಜ ಸೇವೆ ಮಾಡುತ್ತಿದ್ದಾರೆ.

ಪ್ರಶಸ್ತಿ 
 ರಾಜ್ಯೋತ್ಸವ ಪ್ರಶಸ್ತಿ- ಕರ್ನಾಟಕ ಸರ್ಕಾರ
 ಪದ್ಮಶ್ರೀ ಪ್ರಶಸ್ತಿ - ಭಾರತ ಸರ್ಕಾರ

ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರು
ಎಮ್.ಕೆ.ಜಯಲಕ್ಷ್ಮಿ

ಎಂ.ಕೆ.ಜಯಲಕ್ಷ್ಮಿಯವರು ಕನ್ನಡದ ಜನಪ್ರಿಯ ಲೇಖಕಿ. 
ಇವರ ಕೆಲವು ಕಾದಂಬರಿಗಳು:
 ಕನಸಿನ ಕಡೆ
 ಕನಸಿನ ಕತೆ
 ಕನಸು ನನಸು
 ತಾಯಿ ಹರಕೆ
 ತಾರೆ ಮಿನುಗಿತು
 ಪತನದ ಹಾದಿ
 ಪ್ರೇಮ ಪಂಜರ
 ಬಾಳ ಮುಂಜಾವು
 ಬಾಳಿನ ಪಥ
 ಬಾಳು ಬೆಳಗಿತು
 ಮಂಗಳವಾದ್ಯ ಮೊಳಗಿತು
 ಮಾಯದ ಬಲೆ
 ಮೋಡ ಚದುರಿತು
 ಸಂಸಾರ ಸಮರ
 ಸಮರ ಕೋಲಾಹಲ
 ಹೂವು ಚೆಲ್ಲಿದ ಹಾದಿ
ಇವರ ಕಾದಂಬರಿ “ತಾಯಿ ಹರಕೆ”  ಕೂಡಿ ಬಾಳಿದರೆ ಸ್ವರ್ಗ ಸುಖ ಎನ್ನುವ ಹೆಸರಿನಲ್ಲಿ ಚಲನಚಿತ್ರವಾಗಿದೆ.
 ಚುಟುಕು
 ಕನ್ನಡ ಸಾಹಿತ್ಯ
ಎಮ್.ಕೆ.ಜಯಲಕ್ಷ್ಮಿ
ಎಮ್.ಕೆ.ಜಯಲಕ್ಷ್ಮಿ
ಕಾದಂಬರಿಕಾರರು
ದ್ವೀಪ

ಇದೇ ಹೆಸರಿನ ಕನ್ನಡ ಚಲನಚಿತ್ರಕ್ಕೆ ಈ ಪುಟವನ್ನು ನೋಡಿ 

ದ್ವೀಪಗಳು ಸಂಪೂರ್ಣವಾಗಿ ನೀರಿನಿಂದ ಆವೃತವಾಗಿರು ಭೂಸಮೂಹಗಳು. ನೈಸರ್ಗಿಕವಾಗಿ ೩ ರೀತಿಯ ದ್ವೀಪಗಳು ಅಸ್ಥಿತ್ವದಲ್ಲಿವೆ.

ಒಂದು ದ್ವೀಪದ ಅಥವಾ ಐಲ್ ಯಾವುದೇ ತುಣುಕು ಉಪ ಭೂಖಂಡದ ಸುತ್ತುವರೆದಿದೆ ಭೂಮಿಯನ್ನು ನೀರಿನ . [1] ಉದಾಹರಣೆಗೆ ಗೋಚರವಾಗುವ ಭೂಮಿ ವೈಶಿಷ್ಟ್ಯಗಳನ್ನು ಬಹಳ ಸಣ್ಣ ದ್ವೀಪಗಳ ಹವಳ ಕರೆಯಬಹುದು ಕಿರುದ್ವೀಪಗಳು , ಸ್ಕೆರೀಸ್ , cays ಅಥವಾ ಕೀಲಿಗಳನ್ನು. ಒಂದು ದ್ವೀಪದ ನದಿಯೊಂದರಲ್ಲಿ ಅಥವಾ ಸರೋವರದ ದ್ವೀಪದ ಒಂದು ಕರೆಯುತ್ತಾರೆ eyot ಅಥವಾ ಕುದುರು , ಮತ್ತು ಒಂದು ಸಣ್ಣ ದ್ವೀಪ ಕರಾವಳಿಗಳಲ್ಲಿ ಕರೆಯಲಾಗುತ್ತದೆ ಚಿಕ್ಕ ದ್ವೀಪ . ಗಂಗಾ ಡೆಲ್ಟಾದಲ್ಲಿನ ಸೆಡಿಮೆಂಟರಿ ದ್ವೀಪಗಳನ್ನು ಅಕ್ಷರಗಳು ಎಂದು ಕರೆಯಲಾಗುತ್ತದೆ . ಭೌಗೋಳಿಕವಾಗಿ ಅಥವಾ ಭೌಗೋಳಿಕವಾಗಿ ಸಂಬಂಧಿಸಿದ ದ್ವೀಪಗಳ ಗುಂಪುಫಿಲಿಪೈನ್ಸ್ ಅನ್ನು ದ್ವೀಪಸಮೂಹ ಎಂದು ಕರೆಯಲಾಗುತ್ತದೆ .

ಕೃತಕ ಭೂ ಸೇತುವೆ ಇದ್ದರೂ ದ್ವೀಪವನ್ನು ಹೀಗೆ ವಿವರಿಸಬಹುದು; ಉದಾಹರಣೆಗಳೆಂದರೆ ಸಿಂಗಾಪುರ್ ಮತ್ತು ಅದರ ಕಾಸ್‌ವೇ , ಮತ್ತು ಐಜೆಸೆಲ್ಮೊಂಡೆಯಂತಹ ವಿವಿಧ ಡಚ್ ಡೆಲ್ಟಾ ದ್ವೀಪಗಳು . ಕೋನಿ ದ್ವೀಪ ಮತ್ತು ಕೊರೊನಾಡೊ ದ್ವೀಪದಂತಹ ಭೂ ಸೇತುವೆ ಅಥವಾ ಭೂಕುಸಿತದಿಂದ ದೊಡ್ಡ ಭೂಕುಸಿತದೊಂದಿಗೆ ಸಂಪರ್ಕ ಹೊಂದಿದ ನಂತರ ಕೆಲವು ಸ್ಥಳಗಳು ಐತಿಹಾಸಿಕ ಕಾರಣಗಳಿಗಾಗಿ ತಮ್ಮ ಹೆಸರಿನಲ್ಲಿ "ದ್ವೀಪ" ವನ್ನು ಉಳಿಸಿಕೊಳ್ಳಬಹುದು , ಆದರೂ ಇವು ಕಟ್ಟುನಿಟ್ಟಾಗಿ ಹೇಳುವುದಾದರೆ, ಕಟ್ಟಿಹಾಕಿದ ದ್ವೀಪಗಳು . ವ್ಯತಿರಿಕ್ತವಾಗಿ, ಒಂದು ತುಂಡು ಭೂಮಿ ಪ್ರತ್ಯೇಕಿಸಿದಾಗ ಮುಖ್ಯ ಮಾನವನಿಂದ ಕಾಲುವೆಯ ಮೂಲಕ ಉದಾಹರಣೆಗೆ ಪೆಲೊಪೊನೀಸ್ ಮೂಲಕ ಕೊರಿಂತ್ ಕಾಲುವೆ, ಹೆಚ್ಚು ಕಡಿಮೆ ಸಂಪೂರ್ಣ Fennoscandia ಮೂಲಕ ಬಿಳಿ ಸಮುದ್ರ ಕಾಲುವೆ , ಅಥವಾ ಮಾರ್ಬಲ್ ಹಿಲ್ ಉತ್ತರದ್ದು ಮ್ಯಾನ್ಹ್ಯಾಟನ್ ಕಟ್ಟಡ ಕಾಲಾವಧಿಯ ಯುನೈಟೆಡ್ ಸ್ಟೇಟ್ಸ್ ಹಡಗು ಕಾಲುವೆ ಮತ್ತು ತುಂಬುವ ಇನ್ ಹಾರ್ಲೆಮ್ ನದಿ ಪ್ರದೇಶದಲ್ಲಿ ಸುತ್ತುವರೆದಿತ್ತು, ಸಾಮಾನ್ಯವಾಗಿ ಅಲ್ಲ ದ್ವೀಪವೆಂದು ಪರಿಗಣಿಸಲಾಗಿದೆ.

ಸಮುದ್ರದಲ್ಲಿ ಎರಡು ಪ್ರಮುಖ ದ್ವೀಪಗಳಿವೆ: ಭೂಖಂಡ ಮತ್ತು ಸಾಗರ. ಇವೆ ಕೃತಕ ದ್ವೀಪಗಳ ಮಾನವ ನಿರ್ಮಿತ ಇವು.

ರಲ್ಲಿ ಸಣ್ಣ ದ್ವೀಪ ಲೋವರ್ SARANAC ಲೇಕ್ ನಲ್ಲಿ Adirondacks , ನ್ಯೂಯಾರ್ಕ್ ರಾಜ್ಯದ , ಅಮೇರಿಕಾದ

Bangchuidao Island is an islet composed mostly of rock, in Dalian, Liaoning Province, China.

The islands of Fernando de Noronha, Brazil, are the visible parts of submerged mountains.

Manhattan Island, U.S. is home to over 1.6 million people.

Hawaiian Islands from space[2]

Kansai Airport is built on an artificial island in Japan.

Etymology

Differentiation from continents

Types of islands

Artificial islands

Island superlatives

See also

References

ಬಾಹ್ಯ ಲಿಂಕ್‌ಗಳು

ಕೊನೆಯ ಸಂಪಾದನೆ 3 ದಿನಗಳ ಹಿಂದೆ ಮೂಲಕ 2600: 1702: 1730: 74F0: E08D: 3A06: ಯಾವುದೇ ಸಾಕ್ಷಿಗಳು E473: 3DF6

Wikipedia

ಗಮನಿಸದ ಹೊರತು ಸಿಸಿ ಬಿವೈ-ಎಸ್‌ಎ 3.0 ಅಡಿಯಲ್ಲಿ ವಿಷಯ ಲಭ್ಯವಿದೆ .

ಬಳಕೆಯ ನಿಯಮಗಳುಗೌಪ್ಯತೆಡೆಸ್ಕ್ಟಾಪ್

 ಖಂಡ ದ್ವೀಪಗಳು
 ನದಿ ದ್ವೀಪಗಳು
 ಜ್ವಾಲಾಮುಖಿ ದ್ವೀಪಗಳು

ಚುಟುಕು
ಭೂಗೋಳ
ಎಮ್.ಸಿ.ಪದ್ಮಾ

ಎಂ.ಸಿ.ಪದ್ಮಾ ಇವರು ಕನ್ನಡದ ಜನಪ್ರಿಯ ಲೇಖಕಿ.

ಕೃತಿಗಳು

ಕಾದಂಬರಿ
 ಮಂಗಳ ಯಾತ್ರೆ
 ಸುಪ್ರಭಾತ
 ಮನ ಬೆಳಗಿತು
 ಪ್ರೇಮಮಯಿ
 ಸವತಿ ಕಸ್ತೂರಿ
 ಶಶಿಕಿರಣ
 ಮಂಜು ಕರಗಿತು

ಕಥಾ ಸಂಕಲನ
 ಚಿಟ್ಟೆಯಾಗಿ ಹಾರಿತು
 ಚುಟುಕು
 ಕನ್ನಡ ಸಾಹಿತ್ಯ
ಎಮ್.ಸಿ.ಪದ್ಮಾ
ಎಮ್.ಸಿ.ಪದ್ಮಾ
ಎಸ್. ವಿ. ಪರಮೇಶ್ವರ ಭಟ್ಟ

ಶೃಂಗೇರಿ ವಿದ್ಯಾರಣ್ಯಪುರ ಪರಮೇಶ್ವರ ಭಟ್ಟ  ( ೧೯೧೪ ಫೆಬ್ರುವರಿ - ೨೭-೧೦-೨೦೦೦)   ಕನ್ನಡದ ಪ್ರಸಿದ್ಧ ಕವಿಗಳಲ್ಲೊಬ್ಬರು.

ಬಾಲ್ಯ 
೧೯೧೪ ಫೆಬ್ರುವರಿ ಸದಾಶಿವರರಾಯರು ಮತ್ತು ಲಕ್ಷ್ಮನವರ ಪುತ್ರರಾಗಿ ತೀರ್ಥಹಳ್ಳಿಯಲ್ಲಿ ೧೮ ಫೆಬ್ರವರಿ ೧೯೧೪ರಲ್ಲಿ ಜನಿಸಿದರು. ಅವರ ತಂದೆ ಸದಾಶಿವರಾಯರು ವೈದಿಕ ಕುಲದವರಾದರೂ ಲೌಕಿಕಕ್ಕೆ ಬೇಕಾದ ಇಂಗ್ಲೇಷ್, ಕನ್ನಡಗಳಲ್ಲಿ ಶಿಕ್ಷಣ ಪಡೆದು, ತೀರ್ಥಹಳ್ಳಿಯ ಸಮೀಪದ ಮಾಳೋರಿನಲ್ಲಿ ಶಾಲಾ ಉಪಾಧ್ಯಾಯರಾಗಿದ್ದರು. ಸದಾಶಿವರಾಯರಿಗೆ ಇಬ್ಬರು ಹೆಣ್ಣು ಮಕ್ಕಳಿದ್ದರು. ರಾಯರಿಗೆ ತಂದೂರಿಗೆ ವರ್ಗವಾದಾಗ ಪರಮೇಶ್ವರರಿಗೆ ಖಾಸಗಿಯಾಗಿ ಪಾಠ ಹೇಳಿ, ಲೋವರ್ ಸೆಕೆಂಡರಿ ಪರೀಕ್ಷೆ ಕಟ್ಟಿಸಿದರು. ತಂದೆಯವರು ಎಸ್.ವಿ.ಪಿ. ಯವರಿಗೆ ಹಲವಾರು ಪುಸ್ತಕಗಳನ್ನು ಓದಲು ತಂದುಕೊಡುತ್ತಿದ್ದರು. ತಂದೆಯವರಿಗೆ ಯಕ್ಷಗಾನ, ನಾಟಕಗಳಲ್ಲಿ ಆಸಕ್ತಿ, ಹವ್ಯಾಸಗಳಿದ್ದುದರಿಂದ ಮಗನನ್ನು ಬಯಲಾಟಗಳಿಗೆ ಕರೆದುಕೊಂಡು ಹೋಗುತ್ತಿದ್ದರಷ್ಟೇ ಅಲ್ಲದೇ, ಅವನಿಗೂ ಕಾಲಿಗೆ ಗೆಜ್ಜೆ ಕಟ್ಟಿ ಮುಖಕ್ಕೆ ಬಣ್ಣ ಹಚ್ಚಿ ರಂಗ ಪ್ರವೇಶ ಮಾಡಿಸಿ, ಕುಣಿಸಿ ನೋಡಿ ಆನಂದ ಪಟ್ಟರು. ಅವನ ಬಾಲ‍ಕೃಷ್ಣ, ಉತ್ತರೆಯ ವೇಷಗಳು ಅವರಿಗೆ ಮೆಚ್ಚುಗೆಯಾಗಿದ್ದವು.
ಎಸ್.ವಿ.ಪಿ.ಯವರಿಗೆ ತಂದೆ ಸದಾಶಿವರಾಯರೆ ಮೊದಲ ಗುರು. ಇವರ ಚಿಕ್ಕಪ್ಪ ಪಿಟೀಲು ವಿದ್ವಾಂಸರಾಗಿದ್ದರು. ಅವರ ಮಗ ಲಕ್ಷ್ಮಣ ಶಾಸ್ತ್ರಿ, ವಾಸುದೇವಾಚಾರ್ಯರು ಮತ್ತು ಚೆನ್ನಕೇಶವಯ್ಯನವರಲ್ಲಿ ಸಂಗೀತ ಕಲಿತು, ಸರ್ಕಾರಿ ಶಾಲೆಗಳಲ್ಲಿ ಸಂಗೀತದ ಉಪಧ್ಯಾಯರಾಗಿ ಸೇವೆ ಸಲ್ಲಿಸಿದರು. ಇದರಿಂದ ಎಸ್.ವಿ.ಪಿ.ಯವರ ಕುಟುಂಬಕ್ಕೆ ಸಂಗೀತ, ಕಲೆಗಳಲ್ಲಿ ಆಸಕ್ತಿ ಇದ್ದುದು ತಿಳಿದು ಬರುತ್ತದೆ. ಪರಮೇಶ್ವರರು ತೀರ್ಥಹಳ್ಳಿ ಪ್ರೌಢಶಾಲೆಯಲ್ಲಿ ಕಲಿಯುತ್ತಿರುವಾಗ ಪಂಡಿತ ಕಮಕೋಡು ನರಸಿಂಹ ಶಾಸ್ತ್ರಿಗಳು ಗುರುಗಳಾಗಿದ್ದರು. ಶಾಸ್ತ್ರಿಗಳು

ಶಿಕ್ಷಣ
ತೀರ್ಥಹಳ್ಳಿಯಲ್ಲಿ ಪ್ರಾಥಮಿಕ ವಿದ್ಯಾಭ್ಯಾಸ ಮುಗಿಸಿದ ಪರಮೇಶ್ವರಭಟ್ಟರು  ಬೆಂಗಳೂರಿನಲ್ಲಿ ಎಂ.ಎ.ವರೆಗೆ ಓದಿದರು.ಬಳಿಕ ಮಂಗಳೂರು ವಿಶ್ವವಿದ್ಯಾನಿಲಯ ಕನ್ನಡ ವಿಭಾಗದಲ್ಲಿ ಪ್ರಾಧ್ಯಪಕರಾಗಿ ,ವಿಭಾಗದ ಅದ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದಾರೆ.ಮಂಗಳೂರು ವಿಶ್ವವಿದ್ಯಾಲಯ

ಕೃತಿಗಳು

ವಚನ ಸಂಕಲನ
 ಉಪ್ಪುಕಡಲು
 ಇಂದ್ರಗೋಪ
 ಪಾಮರ
 ಅಂಚೆಯ ಪೆಟ್ಟಿಗೆ
 ಗಗನಚುಕ್ಕಿ
 ಅಂಬರ
 ಕೃಷ್ಣಮೇಘ
 ಜಹನಾರ(ನೀಳ್ಗವನ)

ಮುಕ್ತಕ ಸಂಕಲನ
 ಇಂದ್ರಚಾಪ
 ಚಂದ್ರವೀಧಿ
 ಸುರಗಿ ಸುರಹೊನ್ನೆ
 ತುಂಬೆ ಹೂವು
 ಚಿತ್ರಕಥೆ

ಅನುವಾದ
 ಕನ್ನಡ ಕಾಳಿದಾಸ ಮಹಾಸಂಪುಟ
 ಕನ್ನಡ ಬುದ್ಧ ಚರಿತೆ
 ಕನ್ನಡ ಅಮರು ಶತಕ
 ಕನ್ನಡ ಕವಿ ಕೌಮುದಿ
 ಕನ್ನಡ ಭಾಸ ಮಹಾಸಂಪುಟ
 ಕನ್ನಡ ಗಾಥಾಸಪ್ತಶತಿ 
 ಕನ್ನಡ ಭರ್ತೃಹರಿಯ ಶತಕತ್ರಯ
 ಕನ್ನಡ ಗೀತ ಗೋವಿಂದ
 ಕನ್ನಡ ಹರ್ಷ ಮಹಾಸಂಪುಟ
                    Darshanop

ಸಂಪಾದನೆ
 ಮುದ್ದಣನ ಶ್ರೀರಾಮ ಪಟ್ಟಾಭಿಷೇಕಂ
 ಅದ್ಭುತ ರಾಮಾಯಣ

ವಿಮರ್ಶೆ 
 ರಸಖುಷಿ ಕುವೆಂಪು                                           
 ಬದುಕು -ಬೆಳಕು ಸ್ಮೃತಿಗಳು

ಪುರಸ್ಕಾರ
 ೧೯೭೦ - ರಾಜ್ಯ ಸಾಹಿತ್ಯ ಅಕಾಡೆಮಿ ಪುರಸ್ಕಾರ 
 ೧೯೯೦ - ಕನ್ನಡ ಕಾಳಿದಾಸ ಮಹಾಸಂಪುಟ -  ಕೇಂದ್ರ ಸಾಹಿತ್ಯ ಅಕಾಡೆಮಿ ಅನುವಾದ ಪುರಸ್ಕಾರ
 ೧೯೯೭ - ಚಾವುಂಡರಾಯ ಪ್ರಶಸ್ತಿ 
  ಕನ್ನಡ ಸಾಹಿತ್ಯ ಪರಿಷತ್ತಿನ  ಗೌರವ ಪ್ರಶಸ್ತಿ
 ಚಿಕ್ಕಮಗಳೂರು ಜಿಲ್ಲಾ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ
ರಾಜ್ಯೋತ್ಸವ ಪ್ರಶಸ್ತಿ, 
ಕನ್ನಡ ಸಾಹಿತ್ಯ ಪರಿಷತ್ತಿನ ಗೌರವ ಸದಸ್ಯತ್ವ
 ಮುಳಿಯ ತಿಮ್ಮಪ್ಪಯ್ಯ ಪ್ರಶಸ್ತಿ

ಉಲ್ಲೇಖಗಳು

 ಕನ್ನಡ ಸಾಹಿತ್ಯ
ಎಸ್.ವಿ.ಪರಮೇಶ್ವರ ಭಟ್ಟ
ಎಸ್.ಮಂಗಳಾ ಸತ್ಯನ್

ಎಸ್.ಮಂಗಳಾ ಸತ್ಯನ್  ಕನ್ನಡದ ಜನಪ್ರಿಯ ಲೇಖಕಿ. ಇವರು ೧೯೪೦ ಎಪ್ರಿಲ್ ೧೦ರಂದು ಹಾಸನ ಜಿಲ್ಲೆಯ ಹೊಳೆನರಸೀಪುರದಲ್ಲಿ ಜನಿಸಿದರು. ಇವರು ಇದುವರೆವಿಗೆ ನಲವತ್ತೈದು ಕಾದಂಬರಿಗಳನ್ನೂ  ನೂರಐವತ್ತೈದಕ್ಕೂ ಹೆಚ್ಚು ಸಣ್ಣ ಕಥೆಗಳನ್ನೂ ರಚಿಸಿ ಕನ್ನಡದಲ್ಲಿ ತಮ್ಮದೇ ಆದ ಅಪಾರ ಓದುಗ ಬಳಗವನ್ನು ಸೃಷ್ಟಿಸಿಕೊಂಡಿದ್ದಾರೆ.

ಕಥೆ, ಕಾದಂಬರಿಗಳ ಲೋಕದಲ್ಲಿ
ಬರವಣಿಗೆಯ ಕ್ಷೇತ್ರದಲ್ಲಿ ಆಸಕ್ತಿ ತಳೆದ ಮಂಗಳಾ ಸತ್ಯನ್  ಅವರು ೧೯೬೮ರ ವರ್ಷದಲ್ಲಿ ಬಿಡುಗಡೆಗೊಂಡ ‘ಹಣದ ಮಗಳು’ ಕೃತಿಯಿಂದ ಮೊದಲ್ಗೊಂಡು ಸುಮಾರು ನಲವತ್ತೈದಕ್ಕೂ ಹೆಚ್ಚು ಕಾದಂಬರಿಗಳನ್ನೂ, ನೂರ ಐವತ್ತಕ್ಕೂ ಹೆಚ್ಚು ಸಣ್ಣ ಕಥೆಗಳನ್ನೂ ರಚಿಸಿ ಕನ್ನಡದಲ್ಲಿ ತಮ್ಮದೇ ಆದ ಅಪಾರ ಓದುಗ ಬಳಗವನ್ನು ಸೃಷ್ಟಿಸಿಕೊಂಡಿದ್ದಾರೆ. ಅವರ ಕಾದಂಬರಿಗಳಾದ ಭಾಗ್ಯಜ್ಯೋತಿ, ಮುಗ್ಧ ಮಾನವ, ಕಾನನದ ಕರುಣಾಳು, ವಿಷದ ಒಡಲು, ಪುತ್ರಕಾಮಿ, ನಿನಗಾಗಿ, ನವವಸಂತ, ಬಂಗಾರ ಭೂಷಿತೆ, ಹೂವೆರಡು ಕೊನೆಯೊಂದು, ವಂಚಿತೆ, ಆ ಮುಖ, ಅರಸಿ ಬಂದವಳು, ಸ್ವರ್ಗ ಸನ್ನಿಧಿ ಅಮೃತಮಯಿ, ಆಶಾದೀಪ, ಪ್ರಣಯ ತಾಂಡವ, ಒಡೆಯದ ಮುತ್ತು, ಶ್ರೀ ಅನ್ನಪೂರ್ಣೇಶ್ವರಿ, ಸಂಜೀವ, ಸ್ವರ್ಣಚಂದ್ರಿಕಾ  ಮುಂತಾದ ಕೃತಿಗಳು ಓದುಗ ಬಳಗವನ್ನು ಅಪಾರವಾಗಿ ಆಕರ್ಷಿಸಿವೆ.

ಚಲನಚಿತ್ರಗಳಾದ ಕಾದಂಬರಿಗಳು
ಎಪ್ಪತ್ತರ ದಶಕದಲ್ಲಿ ಚಲನಚಿತ್ರಗಳಾದ ಅವರ ಕೆಲವು ಕಾದಂಬರಿಗಳೆಂದರೆ
  ಭಾಗ್ಯಜ್ಯೋತಿ, 
 ಮುಗ್ದಮಾನವ ಚಿತ್ರಗಳು ಆ ಕಾಲದಲ್ಲಿ ಇಡೀ ನಾಡಿನಲ್ಲಿ ಜನಪ್ರಿಯಗೊಂಡು ನಾಡಿನಲ್ಲೆಲ್ಲಾ ಮಂಗಳಾ ಸತ್ಯನ್ ಅವರ ಹೆಸರನ್ನು ಮನೆಮಾತಾಗಿಸಿದ್ದವು.  
 ಮುಂದೆ ಅವರ ಕೃತಿಗಳಾದ 'ಆ ಮುಖ', ‘ಬಿಸಿಲು ಬೆಳದಿಂಗಳು’ ಎಂಬ ಹೆಸರಿನಲ್ಲೂ ಮತ್ತು 
 'ಮುರಳೀಗಾನ ಅಮೃತಪಾನ' ಎಂಬ ಕಥೆ ಅದೇ ಹೆಸರಿನಲ್ಲೂ ಚಲನಚಿತ್ರಗಳಾದವು.
  ಅವರ ಸೂರ್ಯದಂತಹ ಕೃತಿಗಳು ದೂರದರ್ಶನದ ಧಾರಾವಾಹಿಗಳಾಗಿ ಕೂಡಾ ಜನಪ್ರಿಯಗೊಂಡಿವೆ.

ಚಿತ್ರಕತೆ, ಸಂಭಾಷಣೆ
ಮಂಗಳಾ ಅವರು ಕೆಲವೊಂದು ಚಲನಚಿತ್ರಗಳಿಗೆ ಚಿತ್ರಕತೆ, ಸಂಭಾಷಣೆಯನ್ನು ಕೂಡಾ ರಚಿಸಿದ್ದಾರೆ. ಅವುಗಳು "ಸ್ವಾತಿ" ಮತ್ತು "ಹೂವೊಂದು ಬೇಕು ಬಳ್ಳಿಗೆ"

ಆಕಾಶವಾಣಿ ಕಥಾನಕಗಳು
ಅವರ ಕಥೆಗಳಾದ ‘ಸಂಬಂಧ’,
  ‘ದೇವರ ಕೂಗು’ ಮತ್ತು ‘
 ಸಹಚರ್ಯೆ’ಗಳು ಆಕಾಶವಾಣಿಯ ಕಥಾನಕ ರೂಪಕಗಳಾಗಿ ಮನೆ ಮನೆಯನ್ನು ತಲುಪಿದ್ದವು.

ಕೃತಿಗಳು

ಕಾದಂಬರಿಗಳು:   (ಕೆಲವನ್ನು ಇಲ್ಲಿ ಕೊ‍ಡಲಾಗಿದೆ)
 ಭಾಗ್ಯಜ್ಯೋತಿ   (ಕನ್ನಡದಲ್ಲಿ ಚಲನಚಿತ್ರನವಾಗಿದೆ)
 ಮುಗ್ಧ ಮಾನವ  (ಕನ್ನಡದಲ್ಲಿ ಚಲನಚಿತ್ರವಾಗಿದೆ)
 ಕಾನನದ ಕರುಣಾಳು
 ವಿಷದ ಒಡಲು
 ಪುತ್ರಕಾಮಿ
 ನಿನಗಾಗಿ
 ನವವಸಂತ
 ಬಂಗಾರ ಭೂಷಿತೆ
 ಹೂವೆರಡು ಕೊನೆಯೊಂದು
 ವಂಚಿತೆ
 ಆ ಮುಖ  ("ಬಿಸಿಲು ಬೆಳದಿಂಗಳು" ಹೆಸರಿನಲ್ಲಿ ಕನ್ನಡದಲ್ಲಿ ಚಲನಚಿತ್ರವಾಗಿದೆ)
 ಹಣದ ಮಗಳು
 ಅರಸಿ ಬಂದವಳು
 ಸ್ವರ್ಗಸನ್ನಿಧಿ
 ಅಮೃತಮಯಿ
 ಆಶಾದೀಪ
 ಪ್ರಣಯ ತಾಂಡವ
 "ಮುರಳೀಗಾನ ಅಮೃತಪಾನ" ಕಾದಂಬರಿಯೂ ಚಲನಚಿತ್ರವಾಗಿದೆ.

ನಾಟಕಗಳು
 ಮದ್ವೆ ಮಸಲತ್, 
 ಧೀರೋದ್ಧಾತ ಕಂಸ, 
 ಭೋಜ ಕಾಳಿದಾಸ,  ಇವು ಅವರ ನಾಟಕಗಳು.  ಮಕ್ಕಳಿಗಾಗಿ ನಾಟಕ ನಿರ್ದೇಶನ ಸಹಾ ಮಾಡಿದ್ದರು.

ಸ್ತ್ರೀಪರ ಕಾಳಜಿಗಳು
ಸಮಾಜದಲ್ಲಿನ ಜಾತಿ ಪದ್ಧತಿ ಮತ್ತು ಸ್ತ್ರೀಯರ ಸಮಸ್ಯೆಗಳ ಬಗೆಗೆ ಅಂತಃಕರಣ ಪೂರಿತ ದೃಷ್ಟಿಯನ್ನು ಕೇವಲ ತಮ್ಮ ಕಥೆಗಳಲ್ಲಷ್ಟೇ ಅಲ್ಲದೆ ತಮ್ಮ ಕ್ರಿಯಾಶಕ್ತಿಯಲ್ಲೂ ಮೆರೆದಿರುವ ಎಸ್. ಮಂಗಳಾ ಸತ್ಯನ್ ಅವರು  ನಡೆಸುತ್ತಿರುವ “ಸ್ತ್ರೀ ಶಕ್ತಿ ಮಹಿಳಾ ಪ್ರತಿಷ್ಠಾನ ಟ್ರಸ್ಟ್”  ಎಂಬ ಸಂಘಟನೆ ಹಲವಾರು ಸಮಾಜ ಕಲ್ಯಾಣ ಕಾರ್ಯಕ್ರಮಗಳನ್ನು ನಡೆಸುವುದರಲ್ಲಿ ಪ್ರತಿಷ್ಟಿತ ಸಂಸ್ಥೆಯಾಗಿದೆ.

ಪ್ರಶಸ್ತಿ ಗೌರವಗಳು
 ಕನ್ನಡ ಸಾಹಿತ್ಯ ಲೋಕದ ಶ್ರೇಷ್ಠ ಬರಹಗಾರ್ತಿಯರಿಗೆ ಸಲ್ಲುವ ಉಚ್ಚತಮ ಪ್ರಶಸ್ತಿಯಾದ ಅತ್ತಿಮಬ್ಬೆ ಪ್ರತಿಷ್ಠಾನದ ಪ್ರಶಸ್ತಿಯಲ್ಲದೆ, 
 ಸಾಹಿತ್ಯ ರತ್ನ,
  ಕಾದಂಬರಿ ರತ್ನ, 
 ಮೈಸೂರು ರತ್ನ, 
 ಸಾಹಿತ್ಯ ಕಲಾ ಪ್ರಪೂರ್ಣೆ, 
 ಸಾಹಿತ್ಯ ಕಲಾ ಶಾರದೆ ಮುಂತಾದ ಹಲವು ಗೌರವಗಳೂ, ಹಲವಾರು ಪ್ರತಿಷ್ಟಿತ ಸಾಹಿತ್ಯ ಸಮಾವೇಶಗಳ ಅಧ್ಯಕ್ಷತೆಯ ಹಿರಿಮೆಗಳೂ  ಎಸ್. ಮಂಗಳಾ ಸತ್ಯನ್ ಅವರನ್ನು ಅರಸಿ ಬಂದಿದೆ.

ಉಲ್ಲೇಖಗಳು

 ಕನ್ನಡ ಸಾಹಿತ್ಯ
ಎಸ್.ಮಂಗಳಾ ಸತ್ಯನ್
ಎಸ್.ಮಂಗಳಾ ಸತ್ಯನ್
ಎಸ್.ಕೆ.ರಮಾದೇವಮ್ಮ

ಎಸ್.ಕೆ.ರಮಾದೇವಮ್ಮನವರು ೧೯೩೦ರಲ್ಲಿ ಜನಿಸಿದರು. ಇವರು ಮನಃಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವೀಧರೆ ಹಾಗು ಬಿ.ಎಲ್. ಪದವಿಧರೆ. ಕರ್ನಾಟಕ ಸರಕಾರದ ಶಿಕ್ಷಣ ಇಲಾಖೆಯಲ್ಲಿ ಉಪಕಾರ್ಯದರ್ಶಿಯಾಗಿದ್ದರು.

ಇವರ ಕೃತಿಗಳು:

 ನಾಯಿಕೆ
 ರಾಗಭೈರವ (ಬಂಗಾಲಿ ಕಾದಂಬರಿಯ ಅನುವಾದ)
 ಗೃಹಿಣಿಯರಿಗೆ ಸಾವಿರದೊಂದು ಸಲಹೆಗಳು
 ಭಾರತ ಸ್ವಾತಂತ್ರ್ಯಸಮರ
 ರಷ್ಯಾ ದೇಶದ ಮಕ್ಕಳ ಕಥೆಗಳು

 ಚುಟುಕು
 ಕನ್ನಡ ಸಾಹಿತ್ಯ
ಎಸ್.ಕೆ.ರಮಾದೇವಮ್ಮ
ಎಸ್.ಕೆ.ರಮಾದೇವಮ್ಮ
ಮೈಕೆಲ್ ಶೂಮಾಕರ್

ಜರ್ಮನಿಯ ಕೊಲೊನ್‌ನ ಬಳಿ ಇರುವ ಹರ್ಥ್ ಹೆರ್ಮುಲ್‌ಹಿಯೆಮ್‌ನಲ್ಲಿ ಜನವರಿ ೩ ೧೯೬೯ ರಲ್ಲಿ ಜನಿಸಿದ ಮೈಕೆಲ್ ಶೂಮಾಕರ್,ಫಾರ್ಮುಲ ಒನ್ ಕಾರ್ ರೇಸಿಂಗ್‌ನ ಒಬ್ಬ ಪ್ರಮುಖ ಚಾಲಕರಾಗಿದ್ದಾರೆ. ಇವರು ೭ ಬಾರಿ ಫಾರ್ಮುಲಾ ಒನ್ ವಿಶ್ವ ಚಾಂಪಿಯನ್‌ಷಿಪ್ ಗೆದ್ದಿದ್ದು, ಫಾರ್ಮುಲಾ ಒನ್ ಇತಿಹಾಸದಲ್ಲೇ ಅತ್ಯಂತ ಹೆಚ್ಚು ವಿಶ್ವ ಚಾಂಪಿಯನ್‌ಷಿಪ್, ರೇಸ್ ಜಯ, ವೇಗದ ಒಟ (ಫಾಸ್ಟೆಸ್ಟ್ ಲ್ಯಾಪ್), ಆರಂಭಿಕ ಸ್ಥಾನ (ಪೊಲ್ ಪೊಷಿಷನ್), ಒಂದೇ ಸೀಸನ್‌ನಲ್ಲಿ ಅತಿ ಹೆಚ್ಚು ರೇಸ್‌ಗಳ ಜಯ, ಮುಂತಾದ ಹಲವಾರು ದಾಖಲೆಗಳನ್ನು ಹೊಂದಿದ್ದಾರೆ. ಇವರು ೨೦೦೬ ನೇ ಸಾಲಿನ ವಿಶ್ವ ಚಾಂಪಿಯನ್‌ಷಿಪ್ ನಂತರ ನಿವೃತ್ತಿ ಹೊಂದುವುದಾಗಿ ಸೆಪ್ಟೆಂಬರ್ ೭ ೨೦೦೬ರಂದು ಘೊಷಣೆ ಮಾಡಿದರು.

ರೇಸಿಂಗ್ ಇತಿಹಾಸ 

ಫಾರ್ಮಲಾ ಥ್ರೀ ರೇಸ್‌ಗಳಲ್ಲಿ ಸ್ಪರ್ಧಿಸುತ್ತಿದ್ದ ಶೂಮಾಕರ್, ಜಾರ್ಡನ್ (ಫಾರ್ಮುಲಾ ವನ್) ತಂಡದ ಪರವಾಗಿ ೧೯೯೧ನೇ ಇಸವಿಯಲ್ಲಿ ಪಾದಾರ್ಪಣೆ ಮಾಡಿದರು. ಬೆನೆಟ್ಟನ್ ತಂಡದವರು ಮುಂದಿನ ರೇಸ್‌ನಿಂದ ಶೂಮಾಕರ್ ಅವರನ್ನು ಅವರ ತಂಡಕ್ಕೆ ಸೇರಿಸಿಕೊಂಡರು. ಅಲ್ಲಿಂದ ೧೯೯೫ರ ವರೆಗೂ ಅವರು ಬೆನೆಟ್ಟನ್ ತಂಡದಲ್ಲೇ ಮುಂದುವರೆದು, ೧೯೯೪ ಹಾಗು ೧೯೯೫ ರಲ್ಲಿ ಎರಡು ಬಾರಿ ವಿಶ್ವ ಚಾಂಪಿಯನ್‌ಷಿಪ್‌ನ್ನು ಗೆದ್ದರು. ೧೯೯೬ರಿಂದ ಅವರು ಇಟಲಿಯ ಫೆರಾರಿ ತಂಡವನ್ನು ಸೇರಿ ಅಲ್ಲೇ ಮುಂದುವರೆದರು.

ಇವನ್ನೂ ನೋಡಿ 

 ಫಾರ್ಮುಲಾ ಒನ್
 ಫಾರ್ಮುಲಾ ಒನ್ ಚಾಲಕರು
 ಫಾರ್ಮುಲಾ ಒನ್ ತಂಡಗಳು

ಉಲ್ಲೇಖಗಳು

ಹೊರಗಿನ ಸಂಪರ್ಕಗಳು 
 ಮೈಕಲ್ ಶೂಮಾಕರ್ ಅವರ ಅಂತರ್ಜಾಲ ತಾಣ
 ವೃತ್ತಿ ಜೀವನ
 ಮೈಕಲ್ ಶೂಮಾಕರ್‌ ಅವರ ದಾಖಲೆಗಳು
 ನಿವೃತ್ತಿ 

೧೯೬೯ ಜನನ
ಕ್ರೀಡಾಪಟುಗಳು
ಜರ್ಮನಿ
ಸೆಪ್ಟೆಂಬರ್ ೧೦

- ಸೆಪ್ಟೆಂಬರ್ ತಿಂಗಳಿನ ಹತ್ತನೆ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೫೩ನೇ ದಿನ (ಅಧಿಕ ವರ್ಷದಲ್ಲಿ ೨೫೪ನೇ ದಿನ)

ಪ್ರಮುಖ ಘಟನೆಗಳು
 ೨೦೦೬ - ವಿಶ್ವವಿಖ್ಯಾತ ಫಾರ್ಮುಲಾ ಒನ್ ಕ್ರೀಡಾಪಟು ಮೈಕೆಲ್ ಶೂಮಾಕರ್ ನಿವೃತ್ತಿ ಘೋಷಣೆ.

ಜನನ

ನಿಧನ

ಹಬ್ಬ/ಆಚರಣೆಗಳು

ಹೊರಗಿನ ಸಂಪರ್ಕಗಳು

ಇತಿಹಾಸದಲ್ಲಿ ಈ ದಿನ 
ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
ಆನ್-ದಿಸ್-ಡೇ ತಾಣ

 ದಿನಗಳು
 ಸೆಪ್ಟೆಂಬರ್
ಚೆ. ಎ. ಕವಲಿ

ಪಂಡಿತ ಚೆನ್ನಬಸಪ್ಪ ಎಲ್ಲಪ್ಪ ಕವಲಿ ಇವರು ೧೯೦೦ರಲ್ಲಿ ಹಾವೇರಿ ಜಿಲ್ಲೆಯ ಬ್ಯಾಡಗಿಯಲ್ಲಿ ಜನಿಸಿದರು. ಇವರ ತಾಯಿ ಮರಿಯಮ್ಮ ; ತಂದೆ ಎಲ್ಲಪ್ಪ.

ಚೆ.ಎ.ಕವಲಿಯವರು ಶಾಲಾ ಮಾಸ್ತರರಾಗಿ ಸೇವೆ ಸಲ್ಲಿಸಿದರು.ಇವರು ತಮ್ಮ ನಿಘಂಟು "ಸಚಿತ್ರ ಕನ್ನಡ ಕಸ್ತೂರಿ ಕೋಶ"ಕ್ಕಾಗಿ ಪ್ರಸಿದ್ಧರಾಗಿದ್ದಾರೆ

ಕೃತಿಗಳು

ನಿಘಂಟು
 ಸಚಿತ್ರ ಕನ್ನಡ ಕಸ್ತೂರಿ ಕೋಶ

ವಿಮರ್ಶಾತ್ಮಕ
 ಕನ್ನಡದ ಚೆನ್ನುಡಿ
 ಮಾತಿನ ಮುನ್ನಡೆ
 ಪುಟ್ಟಣ್ಣನ ಪಂಚತಂತ್ರ
 ಹರಿಜನ
 ಸುಸಂಸ್ಕೃತ ಶಿಶುಸಾಹಿತ್ಯ ಸುಧಾ
 ಕ್ಷಕಿರಣದಲ್ಲಿ ಕಾಳಿದಾಸ

ಮಕ್ಕಳ ಸಾಹಿತ್ಯ
 ಕೋಳೂರು ಕೊಡಗೂಸು
 ಸಚಿತ್ರ ಮಹಾತ್ಮಾ ಗಾಂಧಿ
 ಸಚಿತ್ರ ಭಾರತೀಯ ಚರಿತ್ರೆ
 ಬಡವ ಭಾಗ್ಯಶಾಲಿಯಾದ

ಪೌರಾಣಿಕ ಕಥೆಗಳು
 ಕಿರಾತಾರ್ಜುನೀಯ
 ದಮಯಂತಿ
 ಸತಿಶ್ರೇಷ್ಠೆ ಶರ್ಮಿಷ್ಠೆ
 ಸಾವಿತ್ರಿದೇವಿ
 ಹರ್ಷ
 ನಳದಮಯಂತಿಯರ ಕಥೆ
 ಪ್ರಭಾರಾಣಿ

ಜೀವನ ಚರಿತ್ರೆ
 ಭಾರತದ ಭೀಷ್ಮ ಅಥವಾ ದಾದಾಬಾಯಿ ನೌರೋಜಿ
ಸರ್ ಚಂದ್ರಶೇಖರ ವೆಂಕಟರಾಮನ್
 ದೇಶಬಂಧು ಚಿತ್ತರಂಜನದಾಸರು
 ನೇತಾಜಿ ಸುಭಾಷಚಂದ್ರ ಬೋಸ್
 ರಾಷ್ಟ್ರಮಾತಾ ಕಸ್ತೂರಿಬಾ ಗಾಂಧಿ
 ಗೋಪಾಲಕೃಷ್ಣ ಗೋಖಲೆ
 ರಾಧಾಕೃಷ್ಣನ್
 ಈಶ್ವರಚಂದ್ರ ವಿದ್ಯಾಸಾಗರ
  ಸ್ವಾಮಿ ವಿವೇಕಾನಂದ

ಪಂಡಿತ ಚೆ.ಎ.ಕವಲಿಯವರು  ೧೯೮೫ರಲ್ಲಿ ನಿಧನಹೊಂದಿದರು

ಕನ್ನಡ ಸಾಹಿತ್ಯ
ಚೆ.ಎ.ಕವಲಿ
ರಾಷ್ಟ್ರಧ್ವಜ

ರಾಷ್ಟ್ರಧ್ವಜ ಒಂದು ರಾಷ್ಟ್ರವನ್ನು ಪ್ರತಿನಿಧಿಸುವ ಸಾಂಕೇತಿಕ ಧ್ವಜ. ರಾಷ್ಟ್ರಧ್ವಜವನ್ನು ಸರ್ಕಾರದಿಂದ ಹಾರಿಸಲಾಗುತ್ತದೆ, ಆದರೆ ಸಾಮಾನ್ಯವಾಗಿ ದೇಶದ ನಾಗರಿಕರು ಸಹಾ ಹಾರಿಸಬಹುದು. ರಾಷ್ಟ್ರೀಯ ಧ್ವಜವನ್ನು ಅದರ ಬಣ್ಣಗಳು ಮತ್ತು ಸಂಕೇತಗಳ ನಿರ್ದಿಷ್ಟ ಅರ್ಥಗಳೊಂದಿಗೆ ವಿನ್ಯಾಸಗೊಳಿಸಲಾಗಿದೆ

ಹೆಚ್ಚಿನ ಮಾಹಿತಿಗೆ
Flag of India
 ಭಾರತದ ತ್ರಿವರ್ಣ ಧ್ವಜ‎

ರಾಷ್ಟ್ರೀಯ ಸಂಕೇತಗಳು
ರಾಷ್ಟ್ರೀಯ ಧ್ಯೇಯಗಳ ಪಟ್ಟಿ

ಈ ಲೇಖನದಲ್ಲಿ ವಿಶ್ವದ ವಿವಿಧ ದೇಶಗಳ 'ಧ್ಯೇಯ'(motto)ಗಳನ್ನು ಪಟ್ಟಿ ಮಾಡಲಾಗಿದೆ.

ಈ ಪುಟದಲ್ಲಿ ವಿಶ್ವದ ರಾಷ್ಟ್ರಗಳ ರಾಜ್ಯ ಮತ್ತು ರಾಷ್ಟ್ರೀಯ ಘೋಷಣೆಗಳನ್ನು ಪಟ್ಟಿ ಮಾಡುತ್ತದೆ. ಸಾಮಾನ್ಯ ಅಂತರರಾಷ್ಟ್ರೀಯ ಮಾನ್ಯತೆ ಗಳಿಸಿದ ರಾಜ್ಯಗಳ, ಸಾರ್ವಭೌಮ ದೇಶಗಳ ಮತ್ತು ಪ್ರಾಂತ್ಯಗಳಿಂದ ಕೆಲವು ರಾಜ್ಯಗಳ ಘೋಷಣೆಗಳ ಪಟ್ಟಿ ಮಾಡಲಾಗಿದೆ.
ಒಂದು ರಾಜ್ಯದ ಗುರಿ ಒಂದು ಸಣ್ಣ ನುಡಿಗಟ್ಟು ರಾಜ್ಯದ ಉದ್ದೇಶವನ್ನು ಅಥವಾ ಪ್ರೇರಣೆ ವಿವರಿಸಲು ಬಳಸಲಾಗುತ್ತದೆ. ಉದಾಹರಣೆಗೆ, ಇದು ಒಂದು ದೇಶದ ಧ್ವಜ, ಶಸ್ತ್ರಾಸ್ತ್ರ, ಅಥವಾ ನಣ್ಯ ನುಡಿಗಟ್ಟುಆಗಿರಬಹುದು. ಕೆಲವು ರಾಷ್ಟ್ರಗಳು ರಾಷ್ಟ್ರೀಯ ಧ್ಯೇಯವಾಕ್ಯವು ಬೇಡವೆಂದು ಆಯ್ಕೆ ಮಾಡಿರುತ್ತವೆ.

ಅ

ಕ
 ಕೀನ್ಯಾ - ಹರಂಬೀ (ಸ್ವಾಹಿಲಿ ಭಾಷೆಯಲ್ಲಿ ಇದರ ಅರ್ಥ - "ಒಟ್ಟಾಗಿ ಕೆಲಸ ಮಾಡೋಣ")
 ಕ್ಯಾಮರೂನ್ - ಪೈಕ್ಸ್, ತ್ರವೈಲ್, ಪಾತ್ರಿ (ಫ್ರೆಂಚ್ ಭಾಷೆಯಲ್ಲಿ : "ಶಾಂತಿ, ದುಡಿಮೆ, ಪಿತೃಭೂಮಿ")

ಪ
 ಪಾಕಿಸ್ತಾನ - ಇಮಾನ್, ಇತ್ತೆಹಾದ್, ತನ್‍ಜೀಮ್ (ಉರ್ದು ಭಾಷೆಯಲ್ಲಿ: "Faith, Unity, Discipline")

ಭ
 ಭಾರತ - ಸತ್ಯಮೇವ ಜಯತೆ (ಸಂಸ್ಕೃತ ಭಾಷೆಯಲ್ಲಿ ಇದರ ಅರ್ಥ - "ಸತ್ಯವೊಂದೇ ಜಯ ಕಾಣುವುದು")

ರಾಷ್ಟ್ರೀಯ ಸಂಕೇತಗಳು
ರಾಷ್ಟೀಯ ಪಟ್ಟಿಗಳು
ಬಾಪಟ್



ಬಾಪಟ್ ಕುಟುಂಬ 
ಬಾಪಟ್ ಕುಟುಂಬದ ಮೂಲವು ಮಹಾರಾಷ್ಟ್ರದ ಕರಾವಳಿಯೆಂಬ ಪ್ರತೀತಿ ಇದೆ. ಅಲ್ಲಿಂದ ಕಾಲಾಂತರದಲ್ಲಿ ಜಗತ್ತಿನೆಲ್ಲೆಡೆ ಹರಡಿದ ಬಾಪಟ್ ಬಾಂಧವರು ಇಂದು ಮುಖ್ಯವಾಗಿ, ಕರ್ನಾಟಕ (ಸೊರಬ,ಸಾಗರ, ಬೆಂಗಳೂರು), ಮಹರಾಷ್ಟ್ರದಲ್ಲಿ ಮುಂಬಯಿ, ಪೂಣೆ, ರತ್ನಾಗಿರಿ, ಮತ್ತಿತರ ಭಾಗಗಳಳಲ್ಲಿ  ಕಂಡುಬರುತ್ತಾರೆ.
ಛಾಯಾದೇವಿ ನಂಜಪ್ಪ

ಛಾಯಾದೇವಿ ನಂಜಪ್ಪ ಇವರು ಕನ್ನಡದ ಜನಪ್ರಿಯ ಲೇಖಕಿ. ಇವರ ಕೆಲವು ಕಾದಂಬರಿಗಳು ಇಂತಿವೆ:

 ಸ್ವರ್ಗಸೋಪಾನ
 ಮಾಧುರಿ
 ಬೆಳ್ಳಿ ಮಿನುಗಿತು
 ಸಂಗಮ
 ಮಾತೃಹೃದಯ
 ಆಸೆಯ ಅಲೆಗಳು

 ಚುಟುಕು
 ಕನ್ನಡ ಸಾಹಿತ್ಯ
ಛಾಯಾದೇವಿ ನಂಜಪ್ಪ
ಛಾಯಾದೇವಿ ನಂಜಪ್ಪ
ಅಬಸಿ

ಅಬಸಿ ಸೊರಬ ತಾಲ್ಲೂಕಿನಲ್ಲಿ, ಚಂದ್ರಗುತ್ತಿ ಹೋಬಳಿಯ ಒಂದು ಗ್ರಾಮ. 
ಇಲ್ಲಿ ರಾಮನು ಬಂದು ಸ್ವಲ್ಪಕಾಲ ನೆಲೆಸಿದ್ದ ಎಂಬ ಪ್ರತೀತಿ ಇದೆ. ಇಲ್ಲಿ ಅತೀ ವಿರಳವಾದ ಅಶೋಕ ವನವಿದೆ. ಒಂದು ಉಪಕಥೆಯಂತೆ ಈ ವನವು ಸೀತೆಯ ಮುಡಿಯಿಂದ ಬಿದ್ದ ಅಶೋಕನ ಹೂವಿನಿಂದ ಬೆಳೆದದ್ದು. ಇಲ್ಲಿ ಪುರಾತನವಾದ ರಾಮೇಶ್ವರ ದೇವಾಲಯವಿದೆ. ಇದನ್ನು ರಾಮನು ಸ್ಥಾಪಿಸಿದ್ದ ಎಂಬ ನಂಬಿಕೆಯಿದೆ. ಇದು ತುಂಬ ವಿರಳವಾಗಿ ಕಂಡು ಬರುವ ದೇವಾಲಯಗಳಲ್ಲಿ ಒಂದು. 
ಇಲ್ಲಿನ ಮತ್ತೊಂದು ವಿಶೇಷವೆಂದರೆ, ಪುರಾತನವಾದ ಮತ್ತು ವಿಶಾಲವಾದ ಕೆರೆ. ಈಗ ಸರ್ಕಾರದ ನಿರ್ಲಕ್ಷ್ಯದಿಂದ ಅರ್ಧಕ್ಕಿಂತ ಕಡಿಮೆ ಅಸ್ತಿತ್ವದಲ್ಲಿದೆ.

ಸೊರಬ ತಾಲೂಕು
ಶಿವಮೊಗ್ಗ ಜಿಲ್ಲೆ